Озишга ёрдам берувчи махсулотлар хақида — Dilkashradio.com\nАзиз аёллар бугун сизларга ҳар доимгидан ҳам қизиқарлироқ бир мавзу ҳақида суҳбатлашамиз. Бу мавзу сизлар учун кунда керак бўладиган мавзу десак адашмаймиз. Бу мавзунинг қанчалик фойдали бўлиши сизларга боғлиқ. Биринчи ўринда ёғ эритувчи махсулотлар ҳақида сухбатлашсак. Жуда кўп аёлларнинг тўлалиги ёз ойларида билиниб қолади. Айни иссиқ кунларда парҳез тутишга эса иродангиз етарли бўлади. сабаби, бундай дамларда биринчидан, иштаҳа унчалик очилавермайди. Иккинчидан, витаминга бой мева ва сабзавотлар бисёр бўлиб, организмдаги тўқлик ҳиссини сақлаб туради. Қуйида ёғ эритувчи маҳсулотлар ҳақидаги фойдали маълумотларни диққат билан эшитинг.\nГулкарам. Таомномангизга гулкарамни ҳам киритишни унутманг. Бошқа оддий карамлар қатори у ҳам витаминларга бой бўлиб, парҳезбоп маҳсулот ҳисобланади. Гулкарамдан турли хил салатлар ва таомлар тайёрлашингиз мумкин. Шу ўринда организмингиз ҳақида яна бир маълумотни тингланг. Организм 50-55 фоиз калорияни углеводдан, 10 -15 фоиз калорияни оқсилдан, қолганини эса ёғ ҳисобидан оларкан. Шу қаторда дастурхонингизда доимо витаминга бой маҳсулотлар бўлиши керак. Таомномангизга картошка, гуруч, буғдой нон, мевалар, сабзавотлар, сутли маҳсулотлар, ёғсиз сут, балиқ, ёнғоқ, ёғсиз гўшт ана шундай махсулотлардан ташкил топиши лозим. Тайёрлаётган хар қандай таомингизни мумкин қадар ёғсиз қилишга харакат қилинг. Қовурилган таомлардан кўра қайнатилган, ёки буғда пиширилганлари сизга ва оила аъзоларингизга хам бирдек фойдали бўлади.


“Исломий давлат” сафига одам ëллаëтганлар Россия полициясига маълум”\nШанхай ҳамкорлик ташкилотига аъзо давлат Ички ишлар вазирларининг Москва йиғини ниҳоясида сўзлаган Россия Ички ишлар вазири Владимир Колокольцев¸ ўз мамлакати ҳудудида беқарорликнинг янги ўчоғлари пайдо бўлганини билдирди.\nРоссия полицияси раҳбарига кўра¸ кейинги ойлар ичида террорчи ташкилотлар¸ хусусан¸ “Исломий давлат” гуруҳига алоқадорликда гумонланган ўнлаб одам қўлга олинган¸ террорчиликда гумонланган 15 одам йўқ қилинган.\n“Россия кучишлатар тизимларига нафақат Москва¸ балки бутун мамлакат ҳудудида фуқароларимиз¸ қолаверса¸ бошқа давлатдан келганларнини жиҳодга ëллаëтганларнинг қаерда жойлашгани¸ бу гуруҳлар раҳбарларининг шахси яхши маълум. Аммо бу ëпиқ амалиëтларга дахлдор маълумот бўлгани учун¸ уни очиқламаймиз”¸ деди Россия Ички ишлар вазири.\nЎзбекистондаги хавфсизлик кучларига яқин Озодлик манбалари¸ жиҳодчилар сафига қўшилаëтган аксар ўзбекистонликларнинг айнан Россияда фаол ишлаëтган террорчи гуруҳлар орқали Сурияга ëлланаëтганини айтади.\nНорасмий тахминларга кўра¸ “Исломий давлат” сафига қўшилган ўзбекистонликлар сони 500 дан 3000 нафаргача бўлиши мумкин.


Чехия санкциялар қўлланиши мумкинлигига қарамай қочқинларни қабул қилишдан бош тортмоқда\n20:02 / 15.04.2017\nЧехия Европа Иттифоқи томонидан унга қабул қилиши белгилаб қўйилган 1,6 минг қочқиндан бор-йўғи 12 кишини қабул қилди. Чехия Европа Иттифоқи томонидан унга бир неча миллион евролик санкция солиниши мумкинлигига қарамасдан, қочқинларнинг қолган қисмини қабул қилишни истамаяпти. Бу ҳақда Чехия ички ишлар вазири Милан Хованец маълум қилди.\n"Ҳозирда қолган қочқинларни текшириш бошқа ҳеч кимни қабул қилиш мумкинмаслигини кўрсатмоқда", деб айтган Хованец.\nУнинг айтишича, Чехия хавфсизлик хизматлари томонидан Италия ва Грециядаги вақтинчалик лагерларда ўтказилаётган текширув бир неча ойдан бери давом этмоқда ва катта қийинчиликларга дуч келмоқда.\n"Бу одамлар (қочқинлар) текширув вақтида ўз жойида, яъни Греция ва Италияда қолишни истамаяпти. Шу сабабли биз томондан текширув якунланди", деб таъкидлаб ўтди Хованец.\nВазир Чехиянинг бу қарори ЕИ томондан унга нисбатан санкциялар қўлланишига олиб келиши ва бир неча миллион еврога тушиши мумкинлигини айтди.\n"Якуний қарорни ҳукумат қабул қилади, у санкцияларга қарамай қочқинларни қабул қилишни тўхтатиш керак-керакмаслигини ҳал қилиши керак. Менимча, тўхтатиш керак. Бу ерга одамларни назоратсиз киритиш керакмас", деб айтди Хованец.\nқочқинлар Европа Иттифоқи Чехия


Пайшанбадаги тарихий мадраса энди музей бўлади - zarnews.uz\nКаттақўрғон тумани Пайшанба шаҳарчасидаги қарийб 250 йиллик тарихга эга мадраса биноси тумандаги бир гуруҳ зиёлилар, нуронийлар таклифи билан халқ кутубхонаси ва ўлкашунослик музейига айлантирилмоқда.\nКекса отахонларнинг айтишича, бу тарихий обидадан собиқ иттифоқ даврида узоқ йиллар давомида ўғит сақланадиган омборхона сифатида фойдаланилган. Йиллар давомида ташландиқ ҳолатга келиб қолган бу бино атрофи туман ҳокимлиги ва маданият бўлими ташаббуси билан чиқиндилардан тозаланиб, тартибга келтирилди.\n– Маълумотларга кўра, ушбу тарихий бино 1791 йилда Муҳаммад Амир Нақиббек томонидан қурилган, – дейди маданий мерос объекти масъул қаровчиси Илҳом Файзиев. – 1928 йилгача мадраса бўлган иншоот, афсуски, кўп йиллар эътибордан четда, қаровсиз қолди. Бу масалада кўп жойларга мурожаат қилдик, бормаган идорамиз қолмади. Фақатгина кейинги йилларда вилоят ва туман ҳокимлигининг моддий ва маънавий қўллаб-қувватлаши билан бинони таъмирлаш ва бу ерни маданият, маърифат масканига айлантириш ҳаракати бошланди. Туман маданият бўлимига яқинда раҳбар бўлган Шодиёр Амиров ҳам бу ишга бош қўшмоқда.\nБу ерда ташкил этиладиган кутубхонага келган китобхонлар хужраларда ўтириб мутолаа қилиши, ўзини ўтмишга саёҳат қилгандек ҳис этиши мумкин.\n- Ҳужралар, айвон ва унинг шифти, устунлари ўз ҳолича қолдирилиб таъмирланмоқда, - дейди И.Файзиев. - Кутубхона учун китоб жавонлари келтирилди. Музей учун 10 мингга яқин қадимий ашёлар йиғилди. Улар орасида кўп йиллик тарихдан сўзловчи кўзалар, тангалар, уй-рўзғор буюмлари мавжуд.\nБино ҳовлисидаги қадимий қудуқлар киши эътиборини тортмай қолмайди. Айтишларича, ўз вақтида бу қудуқлардан нафақат ушбу мадраса илми толиблари ва мударрислар, балки маҳалла аҳли ҳам фойдаланган.\nЎтмиш ва бугунни ўзида акс эттирадиган музей ҳамда кутубхона Каттақўрғон тумани, Пайшанча шаҳарчаси ўтмиши ҳақида маълумот берадиган маданият маскани бўлиш баробарида, Самарқанднинг сайёҳлик йўналишларидан ўрин олса ажабмас.\nТеглар: тарихий обидалар Пайшанба шаҳарчаси мадраса


Илон Маск Пуэрто-Рикодаги электр таъминотини тиклайди\n15:25 / 07.10.2017\nФото: Reuters/Пуэрто-Рикодаги довул оқибати\nTwitter фойдаланувчиларидан бири Скотт Стапф Tesla компанияси раҳбари Илон Маскка мурожаат қилиб, «Мария» довули оқибатларини бартараф этишда Пуэрто-Рикога ёрдам беришни сўради. У Маскка оролга келишни ва вайрон бўлган электр таъминоти тизимини тиклашни таклиф қилди.\nСкотт ўз илтимосига Earther нашрининг Пуэрто-Рико аҳолиси ҳақидаги мақоласини бириктирди. Улар деярли электр энергиясиз истиқомат қилишга мажбур бўлмоқда. Амалда, журналистларнинг таъкидлашича, орол маъмуриятида (АҚШ бошқарувида) уларнинг электр қувватини олиш йўлларини қайта ўйлаб кўриш имкони пайдо бўлган.\nМаск Twitter микроблоги ўқувчисига 21 дақиқадан сўнг жавоб берган. Тадбиркор Пуэрто-Рикода электр энергиясини тиклашга тайёрлигини билдирди. У, шунингдек, бунинг учун камида маҳаллий ҳокимият органларининг розилиги кераклигига эътибор қаратди.\n«Аввалроқ Tesla жамоаси дунёнинг турли кичик оролларида шундай ишларни бажарди, аммо ҳеч қандай чеклов йўқ. Пуэрто-Рикога ҳам ёрдам беришимз мумкин. Аммо қарор Пуэрто-Рико ҳукумати, тижорий манфаатдор ва орол аҳолиси ихтиёрида», - деб жавоб берган Маск.\nМаскнинг ёзувига Пуэрто-Рико губернатои Рикардо Росселло эътибор қаратган. У тадбиркорга учрашишни ва лойиҳани муҳокама қилишни таклиф этди.\n«Келинг муҳокама қиламиз. Сиз Tesla технологияларининг қулайлиги ва мослашувчанлигини намойиш этишни хоҳлар эдингиз? Пуэрто-Рико шундай лойиҳа бўлиши мумкин», - деб ёзган Росселло.\n2016 йил ноябрь ойидан Tesla компанияси таркибига SolarCity фирмасини ҳам қўшиб олган. У қуёш энерготизимларини ишлаб чиқишга ихтисослашган. Tesla шу пайтга қадар Тинч океанидаги Тау оролини қуёш энергетикасига ўтказди.


10та психологик ҳийла одамларга ёқишда ёрдам беради | LifeHaq.uz\n1. Суҳбатдошнинг ҳатти-ҳаракатларини қайтаринг\nСуҳбат чоғида ўхшаш ҳаракатлар ва мимикадан фойдаланиб, суҳбатдошингизнинг ҳолатини қайтаринг. Тадқиқотга кўра, бундай ҳаракат ёқтириш юзага келишини тезлаштиради.\n2. Муносабат ўрнатишни истаган одамингиз билан кўпроқ вақт ўтказинг\nБизга ўзимиз танишган одамлар кўпроқ эҳтимол билан ёқади. Психологлар тажриба ўтказдилар: талабаларга нотаниш бўлган тўрт нафар қиз университетдаги машғулотларга борган. Айримлари кўп келган, бошқалари эса камдан-кам. Сўнгра талабаларга суратлар кўрсатилиб, уларга ким кўпроқ ёқишини сўраганлар. Аниқланишича, дарсда кўпроқ кўринганлари ёқар экан.\n3. Суҳбатдошингизни мақтанг\nОдамлар уларни мақтаб айтган сифатларингизни сизнинг хулқ-атворингизга ўхшатишади. Бундай феномен сифатларнинг спонтан кўчирилиши деб номланади. Бу аксига ҳам ишлайди: агар бир инсон ҳақида доим салбий фикр билдирсангиз, бу фикрлар ўзингизга нисбатан ишлатила бошлайди.\n4. Ижобий ҳиссиётларни намоён қилинг\nАтрофдагиларнинг кайфияти бизга кучли таъсир қилади. Кўпинча ўзимиз билмаган ҳолда суҳбатдошимизнинг ҳиссиётига шерик бўламиз. Ёқимли таассурот қолдириш учун ижобий кайфиятни намоён қилинг.\n5. Номукаммал бўлиб кўринишдан қўрқманг\nҚандайдир камчиликни кўрсатиш ёки хато қилиш орқали сиз инсонга хос ҳислатлардан ҳоли эмаслигингизни намоён этасиз. Олимлар буни хатолар ёқтиришга қандай таъсир қилишини ўрганиш жараёнида аниқладилар. Тажриба иштирокчилари викторина қайдларини тинглаганлар. Барча саволларга тўғри жавоб қайтариб, охирида бехосдан қаҳвани тўкиб юборган одам мукаммал иштирокчига нисбатан кўпроқ одамларга ёққан.\n6. Умумий қарашларга эътибор беринг\nБиз қаеридир ўзимизга ўхшаш одамларга интиламиз. Бу ўхшашлик бўйича тортишиш эффекти деб номланади. Шунингдек, бизга умумий салбий ҳислатлари бўлган одамлар жуда ёқади.\n7. Суҳбатдошни у истаганидек қабул қилинг\nОдамлар ўзларини қандай кўрсалар, бошқаларга ҳам шундай кўринишни истайдилар. Бир одамнинг биз ҳақимиздаги тасаввури ўзимизники билан мос келса, муносабатлар омадли ривожланади. Бизни тушунаётганларини ҳис қиламиз, бу эса ишонч ўрнатилиши учун зарурдир.\n8. Шахсий нарса билан ўртоқлашинг\nБу муносабатни боғлаш ва одамни яхшироқ билиб олишга ёрдам беради. Умумий мавзулардан бошлаб (масалан, иккингиз яқинда қандай фильм томоша қилгансиз), аста-секин шахсий саволларга ўтинг. Сўнгра ўзингиз ҳақингизда шахсий ниманидир сўзлаб беринг. Натижада, яқинлик ҳисси пайдо бўлади, суҳбатдошнинг эса келажакда сизга ишонч билдириши осон бўлади.\n9. Суҳбатдошингиз ўзи ҳақида сўзлашига имкон беринг\nГарвард университети тадқиқотчиларининг аниқлашича, биз ўзимиз ҳақимизда гапираётганда овқат, пул ва жинсий алоқага тенглаштириш мумкин бўлган лаззатга эга бўламиз.\nШунинг учун суҳбатдошингизга ўзи ҳақида сўзлаб бериш имконини яратинг. Шу тариқа унда суҳбатингиз борасида ёқимли хотиралар қолади.\n10. Ўзингизни гўёки суҳбатдош сизга ёқаётгандек тутинг\nБир кишининг бизга нисбатан яхши муносабатда эканлигини билганимизда, ўзимизда ҳам унга нисбатан ёқтириш пайдо бўлади. Бу ҳолат жавобан ёқтириш дейилади.\nБундан ташқари, одамлар бизга нисбатан яхши муносабатда бўлиши тахмин қилганимизда, уларга нисбатан ўзимизни нисбатан илиқроқ тутамиз. Натижада ёқимли таассурот қолдириш имконини оширамиз.\nАгар суҳбатдошингиз сизга қандай муносабатда эканлигига иккиланаётган бўлсангиз, ўзингизни ҳудди у сизга ёқадигандек тутинг. Шу аснода у катта эҳтимол билан сизни ёқтириб қолади.\n15/06/2020 10:15:03 59 0 Манба: lifehacker.ru


Тайсон майгача рингга қайта олмаслиги мумкин\n9 март, 2017, 17:30 710\nБокс назорати бўйича Британия уюшмаси бош котиби Роберт Смит сўзларига кўра, супер оғир вазн тоифасининг WBO, WBA ва IBF камарлари собиқ соҳиби Тайсон Фьюри 2017 йил май ойига қадар рингга қайта олмаслиги мумкин. Аввалроқ британиялик боксчи фаолиятини яна тиклаш учун рақиб қидараётганини таъкидлаб ўтган эди.\n– Фьюри боксдан чиқарилган. У майда рингга қайта олмаслиги мумкин. Фьюри бундан олдин қатор муаммоларни ҳал қилиши керак. У дисквалификация қилингандан сўнг карьерани тиклаш учун нималар қилиш кераклиги борасида бизга мурожаат қилмади, – дейди Смит Talk sport нашрига.\nЭслатиб ўтамиз, Тайсон Владимир Кличкога қарши реванш жангидан олдин допинг-назоратидан ўта олмаган ва унинг организмидан кокаин топилган. Шундан сўнг у чемпионлик камарларидан воз кечишга қарор қилган эди.


23 феврал 2020, Тошкент вақти: 04:28\nТошкент Халқаро мактаби таъсисчилари молиячиси саналмиш Фатҳуллоҳ Гуленнинг дунë бўйлаб¸ хусусан АҚШ да кўплаб лицей ва мактаблари фаолият юрғизмоқда.\nКорпорация¸ Тошкент ҳукуматининг муттасил босимига ортиқ дош бера олмай¸ Ўзбекистон Ташқи ишлар вазирлиги билан ҳамкорликда ишлаб келган Улуғбек номидаги Тошкент халқаро мактаби фаолиятини тўхтатгани ҳақида баëнот тарқатди.\nТошкентнинг Усмон Носир кўчасида жойлашган Улуғбек мактаби 1995 йилда очилган ва мактабга эгалик ҳаққинининг 60 фоизи Туркияга қарашли Силм корпорацияси¸ қолган 40 фоизи эса¸ Ўзбекистон Ташқи ишлар вазирлигига қарашли эди.\nФатҳуллоҳ Гуланнинг Ўзбекистондаги сўнгги истеҳкоми\n90-йилларда Туркия ҳукуматининг туркий тилли мамлакатлар бўйича давлат вазири сифатида Силм корпорациясининг мустақил Ўзбекистонда фаолият бошлаганини бевосита кузатган Аҳад Андижон¸ бу ҳамкорликнинг қандай бошланганини яхши билади.\n- Бунинг ҳақиқий номи ЎзСилм дегани. Ўзбекистон Силм маъносига келадиган шаклда чиқарилган ширкатнинг оти шу. Фатхуллоҳ хўжа гуруҳининг, тўғрироғи Гулан гуруҳининг Ўрта Осиë жумҳуриятлари учун ясаган алоҳида ширкатларидан бири эди бу. Кавказ ўлкаларида ва Татаристонда - Россия федерацияси учун ҳам алоҳида ширкатлар ясалган. Бу ширкатлар мактаб очиб фаолият кўрсатадиган шаклда ясалган. ЎзСилм деган ширкат 1992 йилда ташкил этилган. Бу уюшманинг Ўзбекистондаги номи ЎзСилм маорифи уюшмаси эди¸ адашмасам. Бу ширкат 1992 йилдан бошлаб 1999 йилгача, яъни Тошкентда бомба портлашлари бўлгунгача 17та лицей очган. “Ўзбек-турк Анадўлу лицейи” деган 17та лицей очган ва бир университет мақомида бизнес мактаб очган¸ дейди Туркия собиқ давлат вазири Аҳад Андижон.\nТошкент билан дастлабки муаммолари 90-йиллар охиридан бошланиб¸ Ўзбекистондаги барча лицейларини ëпишга мажбур бўлган ЎзСилм¸ афтидан Ўзбекистон Ташқи ишлар вазирлиги билан шерикликка тузилгани учун бўлса керак¸ Улуғбек номли халқаро мактабини 2011 йил январига қадар омон сақлашга муваффақ бўлди. Бир йиллик ўқиш ҳақи камида 7000 АҚШ доллари атрофида бўлган инглиз тилидаги бу халқаро мактабда¸ асосан Ташқи ишлар вазирлиги амалдорлари¸ қолаверса Тошкентдаги йирик тадбиркорларнинг 200 дан ошиқ боласи ўқиб келган.\nГулан маорифчилари Ўзбекистондан қочди\n11 январда Янги йил таътилидан сўнг мактабга қайтган ўқувчилар¸ айниқса юқори синф ўқувчилари ўзларига сабоқ берадиган ўқитувчи деярли қолмаганига гувоқ бўлишди¸ дейди ушбу мактабнинг исми айтилишини истамаган ўқувчиси Озодлик билан суҳбатда.\n- Короче¸ мактабимиз ëпилаяпти. 7 дан бошлаб 12 синфгача бўлганларга дарс берадиган ўқитувчи йўқ. Ҳамма турк ўқитувчилари кетиб қолган. Улар Янги йилдан олдин¸ ҳеч кимга ҳеч нарса демай¸ каникулга кетдик деб кетиб¸ қайтиб келишмади. Ўқитувчиларимизнинг кўпчилиги турклар эди. Нимагалиги ҳақида бизга биров тайинли бир гап айтмаяпти. Турк ўқитувчиларга ойлик берилмаганмишмией¸ дейди Улуғбек мактабининг юқори синф ўқувчиларидан бири.\nТошкент халқаро мактаби Тошкент сиëсатини фош этади...\nМактаб ўқувчиларининг хабари йўқ сабаблар ҳақида 19 январ куни Тошкент халқаро мактаби бошқарувчилари – Силм корпорацияси расмий баëнот чиқарди ва Улуғбек номидаги Тошкент халқаро мактабининг яқинларгача фаол интернет сайтида бугун фақат ана шу баëнотнигина топиш мумкин.\n“Хавфсизлигимизга таҳдид боис биз ўз маориф хизматларимиз тўхтатилганини эълон қиламиз”¸ деб номланади бу баëнот.\nУнда келтирилган биринчи сабабга кўра¸ Ўзбекистон ҳукумати валюта конвертациясига ўрнатган чеклов боис¸ 1995 йилдан бери халқаро мактабнинг ўзбек сўмидаги маблағларини АҚШ долларига алмаштириши муаммо бўлиб келган. Мактабнинг ўз хорижий ўқитувчилари маоши ва фаолиятини давом эттириш учун лозим бўлган сўнгги доллар алмашинуви эса¸ айтилишича 2009 йилнинг март ойида бўлган ва шундан бери мактаб ўқитувчиларига ойлик беролмай жиддий молиявий бўҳрон домига ботгандан ботиб борган.\nМактабни қутқариш уринишлари тўхтамаган\nЯнги йил таътилидан сўнг мактабга борган Тошкентдаги бойларнинг болалари¸ асосий ўқитувчилар таркиби йўқлигига қарамай¸ ҳозирча мактабга қулф солинмаганини айтадилар.\n- Ҳозир мактабга бориб-келиб юрибмиз. Олдинлари 7-8 соатдан дарс бўлган бўлса¸ ҳозир уч соатча бўлаяпти¸ уям асосан инглиз тили. Британиялик¸ америкалик ўқитувчилар қолган.\nМактабнинг олдинги директори турк эди¸ мистер Алетдин деган. У ғойиб бўлгандан кейин¸ ҳозир британиялик мистер Дейвис мактабни сақлаб қолишга уринаяпти. Ота-оналар мажлиси ўтказди ярим соатча¸ ўқишни давом эттириш¸ янги ўқитувчилар олиб келишга ваъда берди¸ лекин ўзи ҳам эртага нима бўлишини аниқ билмаслигини тан олди¸ дейди Тошкент халқаро мкатабининг юқори синф ўқувчиси.\nУлуғбек номидаги Тошкент халқаро мактабининг Ўзбекистон расмий идоралари қарори билан ëпилмагани¸ фақат мактаб фаолиятининг 60 фоизи учун маъсул турк корпорациясининг Ўзбекистонни ташлаб чиқиб кетгани инобатга олинса¸ гуланчилар асос солган мактабнинг Тошкент учун мақбул бошқа қўлларга ўтишини тахмин қилиш мумкин.\nТурк бизнеси Ўзбекистонда исталмаган меҳмонга айланиб бормоқда\n1999 йилда Ўзбекистондаги турк лицейларининг барчаси ëпиб битирилгач¸ турк ширкатлари ва Тошкент ҳукумати ўртасида муроса даври бошланди. 2000 йилларда турк ширкатлари Тошкент марказида қаторма-қатор ҳашаматли меҳмонхоналарни барпо этишди¸ асосан бадавлат мижозларга мўлжалланган супермаркет ва дўконларнинг кўпини қўлга киритишди.\nАммо 2009 йилнинг илк ойларидан Ўзбекистон ҳукуматининг аксил-Туркия кайфияти қайта юзага чиқди ва турк лицейида ўқиган талабалар¸ турк тили марказлари экстремистик ғояларни тарғиб қилганликда айбланиб қамалди¸ ëпилди ва жавобгарликка тортилди. 2010 йил охирида эса¸ Mir Star супермаркетлари турли молиявий айбловлар билан ëпилди. Силм корпорацияси баëнотида номи айтилмаган воқеалар айнан шулардир.\n“Ҳар бир янчар ўз жойини билсин!”\nТурк корпорацияси қанотидаги Тошкент халқаро мактабининг ўз фаолиятини тўхтатгани ҳақидаги янгиликка муносабат билдирган uzmetronom.com интернет газетаси туркларга очиқ ишорат билан¸ шундай сарлавҳа танлади.\nЎзбекистон махсус хизматларидан сиздирилган ахборот устига қурилганини тахмин қилиш қийин бўлмаган бу мақолани турк ширкатларига берилган огоҳлантирув¸ ҳатто очиқ таҳдид дейиш мумкин.\nУнда ëзилишича¸ Ўзбекистондаги турк ширкатлари мамлакатга тақиқланган диний ва сиëсий адабиëтлар¸ хусусан ўзбек мухолифати етакчиси Муҳаммад Солиҳнинг видеомурожаати ëзилган дисклар¸ Эрк газетасининг Туркияда босилган нусхаларини олиб кириш билан шуғулланган. Айни пайтда¸ туркларга¸ хусусан Силм корпорациясига ўзбек ëшлари онгини ëт мафкура билан тўлдирмоқда¸ уларни Туркияга олиб чиқиб¸ жанггари исломдан сабоқ бермоқда. Буларнинг бари¸ мақолада таъкидланишича¸ бир мақсадда¸ Марказий Осиë ҳудудларида Усмонли турк империяси нусхасини барпо этиш ниятида қилинмоқда.\n"Абсурд комик даражага етди..."\nТуркия ҳукуматининг туркий тилли мамлакатлар бўйича собиқ давлат вазири Аҳад Андижон¸ бундай айбловни кулмасдан эшита олмади.\n- Бу гапда ҳеч қандай жон йўқ. Бу гап тўғри заминга ўтирмайди. Нега десангиз, Усмонли империясини янгидан тиклаш дегани бу хаëлий бир нима. Бу тўғрида Туркияда ҳеч бир сиëсатчи, ҳеч бир давлат идорачиси бунинг қилиб бўлинадиган нарса эканига ишонмайди. Ишонган одамга ҳам жинни деб қаралади. “Бундай-ундай қиладию Туркия бунинг учун бу мактабларни бекитиш керак” шаклидаги бир иддао ëлғиз бу масалага бир баҳона топишдан илгари кетмайди¸ дейди собиқ вазир¸ Туркиянинг Марказий Осиë давлатлари билан муносабатлари тарихи бўйича китоблар муаллифи Озодлик билан суҳбатда.\nАйни шундай¸ мақоладаги турк ширкатлари¸ хусусан Тошкент халқаро мактаби таъсисчиси Силм корпорацияси мухолифат етакчиси Муҳамамд Солиҳ дискларини Ўзбекистонга олиб келиш билан шуғулланди¸ деган айбловини ҳам Муҳаммад Солиҳ “комик” дея баҳолайди.\n- Миллий хавфсизлик хизматининг бу иддаоси комик бир нарса, кулгили нарса. Ҳозирги технология замонида СДни Туркияда тайëрлаб олиб боришдай ахмоқона иш бўлиши мумкин эмас. СДнинг биттаси Ўзбекистонга кирса, уни бутун халқ томоша қилиши мумкин. Бундан ташқари www.turkiston.tv сайтида мен ҳақдаги филм узоқ вақт турди ва у ердан истаган одам кўчириб олиб кўпайтириб тарқатиши мумкин бўлган нарсалар. Шундай бўлди ҳам. Узметроном “30-40 минг тарқатилди” деб ваҳима қилиб гапираяпти. Аслида ундан 10 марта, 100 марта ҳам кўп тарқатилган бўлиши мумкин. Бу СДда менинг ҳеч қанақа мурожаатим йўқ. Бу СД ҳужжатли филм. “Қуролсиз кишининг озодлиги” деган филм қилган дўстлар. Ўша филм ҳақида гап кетаяпти аслида. Буни айтишдан ҳам қўрқишади улар¸ дейди Муҳаммад Солиҳ ва у ҳам Аҳад Андижон каби¸ бу гапларнинг бари сабаб эмас¸ баҳона деган фикрни айтади.\nГап унда эмас¸ буғдойда….\nЎзбекистон ҳукумати турк ширкатларини ҳайдаш¸ қўрқитиш орқали ўзининг Туркиядан нақадар қўрқишини кўрсатмоқда¸ дер экан бу иккала суҳбатдош¸ бу қўрқувнинг асл негизи бир заминдан сув ичадиган икки сабабини келтирадилар.\n- Бир мамлакатни автократик диктаторча идора қилаëтган бўлсангиз, ташқи душманлар яратиш мажбуриятидасиз. Ташқи душманлар яратасизки, ичкаридаги халқни “Қаранглар ташқарида шундай бир проблема бор. Бундай турмасак, шундай қарамасак, буларни бизни йўқ қилади, емиради, ундай қилади, бундай қилади” деб халқни ниманинг тагида тутади. Бутун дунëдаги темир панжа иқтидорларининг нимаси шу. Эски советлар бирлиги ҳам шундай эмасмиди? Ҳозир Қозоғистонда, Қирғизистонда, Озарбайжон давлатларида бир нарса бўлмаяпти. У ернинг халқи ҳеч бир шаклда Туркиядан ўз идорасига қарши шаклда таъсир топмаяптида, ўзбек нимаси таъсир топадими? Бунинг мантиғи борми? дейди Аҳад Андижон.\n- Каримов Туркиянинг демократиясидан қўрқади. Бу ерга ўзбеклар келиб бир ойдан кўпроқ визалар бўлса, бир йиллик истиқомат изнлар чиқса, бу ерда ишлаб, бу ерда пул топиб, Москвадагидай урилиб, қирилиб, ҳақоратланмай оиласини боқиш учун имкон жуда катта бу ерда.\nАгар ўзбек ëшлари бу ерга оқим қиладиган бўлса, улар бир-икки йилда кўрган нарсасини ватанида ҳам истай бошлайди,. “Бу ердаги ҳуррият, озодлик, фароғат нега бизда йўқ?” деган фикр кела бошлайди ва бу нарса у ердаги ижтимоий вазиятни ўз таъсирига олади деб қўрқади ва тўғри қўрқади. Чунки Туркия бутунлай бошқа бир дунë. Ëшлар келиб бу ердаги неъматларни ўзининг ватанида кўришни истайди¸ дейди ўзбек мухолифати етакчиси Муҳаммад Солиҳ.


Мунажжимлар башорати: 24 январ куни юлдузлар сизга нималарни ваъда қилмоқда? » Ўзбекистон янгиликлари – Zamin.uz\nШубҳали ишлардан, вазиятлардан сақланинг. Ўзингизга ҳаддан зиёд ишониб юборманг. Тафаккурни ишга солган ҳолда тўғри қарорлар чиқарсангиз, ўзингиз жанжаллашиб қолган инсонлар билан ярашишингиз осон кечарди. Кимлардир сизга босим ўтказишига йўл қўйманг. Куннинг иккинчи ярмида баъзи дўстларимиз хизмат сафарига чиқиб келишлари ҳам эҳтимолдан холи эмас. Кечқурун эса сизга қадрдон дўстлардан бири кутилмаган совға ҳадя этиши кутилади. Саломатлигингизни асранг.\n24 январда моддий жиҳатдан анчагина бақувватлашиб олишингиз учун қулай имкониятлар туғилади. Фақат улардан қандай фойдалана билишингиз қолади холос. Иш бажаришдами, муносабатлардами, анъана ва принциплардан чекинманг. Оилада қайсарлик, инжиқлик, кўп танқид қилиш каби одатларни четга суриб қўя олсангиз, яқинларингиз билан муносабатларингизга путур етмасди. Тақдирда борига шукр қилинг. Кечқурун тўғри овқатланиш қоидаларига албатта амал қилинг.\nМолиявий масалада омадингиз ҳаддан ташқари зўр бўлиб кетмаса-да, фожиа ҳам юз бермайди. Ҳар ҳолда катмонингизда пул бўлади. Ишхонадаги юмушларни адо этишда стратегик усуллардан фойдалана билсангиз, ҳамкасбларни ортда қолдириб, мукофотнинг мўмайига эгалик қиласиз. Баъзилар кечки пайтга бориб овқатдан заҳарланиши ёки гастритдан безовталанишлари мумкин. Олдини олиб мутахассисга учрашни унутманг.\n24 январ куни атрофдагилар билан суҳбатларда тилга эҳтиёт бўлишингиз тавсия этилади. Эҳтиёткорликларсиз айтилган бир ножўя сўз ҳам ким биландир орангизга қоронғулик солиб қўйиши ҳеч гап эмас. Ёши улуғлар билан тиллашганда албатта масофа сақланг. Тадбиркор бўлсангиз, принципларингиздан воз кечмаган ҳолда иш тутинг. Ана шунда ўта фойдали шартномалар, келишувлар юзага келади. Муҳаббатда оиласизлар бугунча танаффус қилиб туришларига тўғри келади.\nИчки интизомни қаттиқ ушланг. Агар ички интизом бузилса, пул ҳам, дам олиш-у хуш кайфият ҳам яқинингизга келмаслиги тайин. Одамлар билан гаплашганда, ғурурни четга суриб қўйганингиз маъқул. Оилада оғир-босиқлик билан иш кўринг. Куннинг иккинчи ярмида айримлар йирик харидларни амалга ошириши кутилмоқда. Бунга ҳақлисиз. Чунки моддий жиҳатдан аҳволингиз жуда яхши. Кечқурун шамоллашдан, грипп юқтиришдан жуда эҳтиёт бўлинг. Тоза ҳавода сайр қилишни ҳам унутманг.\n24 январда эрта туриб, Яратгандан астойдил сўраган ҳолда иш бошласангиз, кун давомида сизни муваффақият ва ютуқлар тарк этмайди. Баъзилар кун бўйи лотереядан катта пул ютиб олишлари ҳам эҳтимолга яқин. Асосий ишни унутиб қўйманг, акс ҳолда мукофотдан қуруқ қоласиз. Қариндошлар билан мулоқотда бардошли бўлинг. Сурункали хасталикка йўлиққан бўлсангиз, қишли-қировли кунларда ўзингизни жуда эҳтиёт қилишингиз, муолажаларни ўз вақтидан кечиктирмай олишингиз зарур бўлади.\nЭркакмисиз, аёлмисиз, барибир сохта хушомад, кўнгил изҳорларидан сақланинг, ёғли таомлардан юз буринг ва кўпроқ пиёда юринг. Буларнинг барчаси сизнинг кун давомида омадга ҳамроҳ бўлишингизни таъминлайди. Жуфтингизга алоҳида эътибор қаратинг. Илож топсангиз, эсдалик учун бирор совға тақдим этинг. Хушомадлар ҳам зиён қилмайди. Кечқурун эртароқ ухлашингиз тавсия этилади. Шундагина эртанги кун учун етарлича куч тўплай оласиз. Серқатнов йўлларда сергакликни қўлдан берманг.\n24 январ куни осон йўл билан муваффақиятга эришиш йўлларини қидириб овора бўлманг. Бугунингиз астойдил тер тўкиб чин кўнгилдан ишласангизгина омадли кечади. Шахсий бизнесни йўлга қўйиш, савдо, йирик лойиҳаларга катта пул тикиш учун 24 январ жуда қулай ва хайрли кечади. Муҳаббатда бироз бўшашишингиз кузатилиши мумкин. Аммо бу жуфтингизга буткул эътиборсиз бўласиз дегани эмас. Кечки пайт уйдаги майда таъмир ишлари билан шуғулланинг. Омадингизни берсин!\nИлгари биргина сўз натижасида осон тил топиша олганлар билан бугун сен-менга бориб қолишингиз хавфи бор. Ҳойнаҳой, бунга ё сиздаги, ё ўша одамлардаги нохуш кайфият сабаб бўлиши мумкин. Ишхонада ҳар бир юмушга профессионал назар билан боққан ҳолда ҳаракатлар содир этинг. Шунда раҳбарларни қойил қолдира оласиз. Оғриқ нуқталарингиз кечки пайтга бориб сизни забтига ола бошлаши мумкин. Бўйсунманг, йўқса, боши берк кўчага кириб қоласиз. Овқатни кун бўйи танлаб-танлаб истеъмол қилинг.\n24 январда куч ва имкониятларни сира аямасдан зўр бериб ишланг. Акс ҳолда ишингиз билан боғлиқ энг қулай имкониятларни қўлдан беришингиз турган гап. Шахсий ҳаётда хотиржамлик ҳукм суришини таъминланг. Бу келгусида ўз мевасини беради албатта. Оила қурмаганлар учун бугун романтик учрашувлар уюштириш, сайр-у саёҳат муваффақиятли кечади. Фақат ортга чекинмасангиз бас. Саломатлигингиз ёмонлаша боришини сезганингиз заҳоти чорасини кўринг. Ёши улуғ қариндошлардан хабар олишни ҳам унутиб қўйманг.\nКунингиз гармонияга бой, хотиржам тарзда кечиши кутилмоқда. Ҳеч ким бу хотиржамлигингизни тортиб ололмайди. Ҳали бировларга маълум бўлмаган истеъдодингизни ҳам айнан бугун намойиш этишингиз мумкин, албатта ғолиб бўласиз. Шу нарса янги танишлар орттиришингизда ҳам муҳим рол ўйнаши мумкин. Кечқурун сузиш машқларини бажариш саломатликни мустаҳкамлашда асқотади. Бугун тунда кўрадиган тушингиз ҳам ўнгидан келиши кутилади. Ҳасаддан йироқ бўлинг. Ҳасад бутун бошли дунёларни йиқитишга қодир. Шундай экан, ундан қочинг.\n24 январ куни хавотирлар, сиқилишлар ва тушкунликка тушиш учун баҳона бўлмайди. Хаёлан тасаввур қилиб ҳам бу кўнгилсизликларни ҳамроҳ эта билмайсиз. Негаки, сиз бугун фақат мамнунлик кайфиятида яшайсиз. Хобби, ёки болаликдаги қизиқарли ўйинлар сизни яқин ўтмишга олиб кетиши ҳам эҳтимолга яқин. Янги уйга кўчиб ўтиш, касбни ўзгартириш бугун муваффақият келтиради. Серқатнов йўлларни кесиб ўтишда эҳтиёт бўлинг.\n21:51 Мунажжимлар башорати: 26 декабр куни юлдузлар сизга нималарни ваъда қилмоқда?\n21:48 Мунажжимлар башорати: 1 сентябр куни юлдузлар сизга нималарни ваъда қилмоқда?..


“Шенген ҳудуди” яна тўққиз давлатга кенгайди\n21 декабрь ярим тундан бошлаб Чехия, Венгрия, Польша, Словакия, Словения, Литва, Латвия, Эстония ва Мальта ҳамда “Шенген шартномаси”га аъзо 15 давлат ўртасидаги сув ва ердаги чегара назорат пунктлари олиб ташланди.\n“Европа тарихидаги қора доғлар ўтмишга айланмоқда. Дилимизда ва юракларимиздаги ниятларни чегараларимизда кўриб турибмиз. Бугун озодлик ғалаба қозонган кундир”,- деди Польша бош вазири Доналд Туск.\nХабарларга кўра, бу давлатлар аэропортларидаги паспорт назорати келаси йилнинг март ойида бекор қилинади.


ZTE компанияси ICTEXPO 2015 кўргазмасида ўз технологияларини тақдим этди\n12:12 / 06.10.2015\nХитойнинг ZTE корпорацияси Тошкентда 14 сентябрдан 18 сентябргача бўлиб ўтган “ICTWEEK Uzbekistan 2015” ахборот коммуникация технологиялари ҳафталигида иштирок этди.\n“ICTWEEK Uzbekistan 2015” ҳафталиги – замонавий технологиялар ва инновациялар соҳасидаги ютуқларни намойиш этиш, ушбу йўналишда тажриба алмашиш ва ишбилармонлар ўртасида учрашувлар ўтказиш учун ўзига хос майдон ҳисобланади. “ICTWEEK Uzbekistan 2015” анжумани ҳар йили анъанавий равишда Ўзбекистон Республикаси ахборот технологиялари ва коммуникацияларини ривожлантириш вазирлиги кўмагида ўтказилади.\nZTE корпорациясининг Ўзбекистондаги ваколатхонаси “ICTWEEK Uzbekistan 2015” ҳафталиги, хусусан, ICTEXPO 2015 кўргазмасида фаол иштирок этди.\nКўргазма 2015 йилнинг 15 сентябридан 17 сентябрига қадар ўтказилди. Унинг биринчи кунида иштирокчиларнинг стендларини давлат органларининг расмийлари ҳам келиб кўришди. Хусусан, Ўзбекистон Республикаси Ахборот технологиялари ва коммуникацияларини ривожлантириш вазири Хуршид Мирзохидов кўргазма экспонатлари билан танишди.\nШуниси эътиборлики, компания турли соҳаларда ўз ечимларини тақдим этди. Масалан, Хитой корпорацияси интерфаол IP телевидение, UniRAN, Pre 5G, IPRAN, PowerMaster, Ethernet cabling, NetView, vEPC, MSAG/GPON ва бошқа йўналишларда ўз ишланмаларини намойиш этди.\nХусусан, DMR стандартидаги PH500, PH520 ва PH790 каби ихчам радиоузатиш ускуналари кўргазмага келганлар ҳамда хусусий ва давлат компаниялари вакилларининг катта қизиқишини уйғотди.\nКўргазма доирасида Хитойнинг ZTE корпорацияси UZTE маҳаллий бренди билан бирга кўпчиликнинг эътиборини тортган мобил телефонларни тақдим этди.\nZTE корпорацияси, компания менежерлари ва мутахассислари кўргазмага ташриф буюрган соҳа вакиллари ва ўзларининг бўлғуси мижозларининг диққатини жалб қила олганликларидан умидвор.\nZTE — телекоммуникацион асбоб-ускуналар ва уяли телефонларни етказиб берувчи жаҳонда етакчи ширкатлардан бири ҳисобланади. ZTE томонидан симли ва симсиз алоқа, мобил ва фиксацияланган терминаллар бозорининг деярли ҳар бир йўналишида турли-туман юқори сифатли маҳсулотлар ишлаб чиқарилади.\nБугунги кунда жаҳоннинг кўплаб мамлакатларида ZTE ваколатхоналари ва тадқиқот марказлари жойлашган бўлиб, уларда 10 минглаб инсонлар меҳнат қилади. Компания 140та мамлакатга асбоб-ускуналар ва хизматларни етказиб беради ва Осиё-Тинч океани, Жанубий Осиё, Шимолий Америка, Европа, Лотин Америкаси, Африка ва МДҲдаги 500дан ортиқ алоқа операторларига хизмат кўрсатади.\nХусусан, айни дамда ZTE ширкати иқтисодиётнинг турли тармоқлари учун 50дан ортиқ ечимларни таклиф қилмоқда. Хитой компанияси, шунингдек, истеъмолчилар учун мўлжалланган маҳсулотлар – телефонлардан тортиб смартфон ва планшетларгача ишлаб чиқаради. Бу маҳсулотларни Ўзбекистон бозорида бемалол сотиб олиш мумкин. ZTE смартфонларининг асосий дастурий платформаси – ОС Android ҳисобланади.\nZTE шўъба корхонаси Ўзбекистон Республикасида 10 йилдан ортиқ вақт мобайнида ўз фаолиятини юритиб келмоқда. Бу давр мобайнида компания Ўзбекистонда телекоммуникация соҳаси ривожига улкан ҳисса қўшиб, илғор коммуникация технологияларидан фойдаланиш имкониятини, маҳаллий аҳоли учун иш жойларини тақдим этиб, инсонларнинг коммуникация технологиялари ҳақидаги билимларини ошириб келмоқда.\nЎзбекистон телекоммуникацион операторлари – Beeline, Ucell, “Ўзбектелеком” АК ва бошқалар мазкур компаниянинг асбоб-ускуналаридан фойдаланадилар. 2013 йилнинг июлида ZTE Ўзбекистоннинг Сирдарё вилоятида уяли телефонлар ва улар учун мўлжалланган аксессуарларни ишлаб чиқариш бўйича корхонани ишга туширди. Ҳозирда корхона смартфонларнинин олтита моделини ишлаб чиқармоқда.


20 март куни "Пахтакор" футбол клуби ҳамда Ўзбекистон ёшлар иттифоқи Тошкент шаҳар Кенгаши ўртасида меморандумга имзо чекилди.\n"Пахтакор" футбол клуби охирги пайтларда мухлисларни стадионга жалб этиш ва оммавий футболни ривожлантириш устида фаол ишлашга интилиб келмоқда. Ўз навбатида Ўзбекистон ёшлар иттифоқи барча соҳаларда ёшларга имконият яратиш ва кўмак беришда ўз фаоллигини кўрсатмоқда. Ташкилот спорт, хусусан, футболнинг оммавийлигини ошириш мақсадида турли мусобақалар, учрашув ва тадбирлар ташкил этиб келади.\nЁшларни спортга йўналтириш, уларнинг қизиқишини оширишда бу ташкилотнинг тутган ўрни аҳамиятли. Шу сабабли бундан буён "Пахтакор" футбол клуби ва Ўзбекистон ёшлар иттифоқи Тошкент шаҳар Кенгаши ўртасида ҳамкорлик алоқалари расман йўлга қўйиладиган бўлди. Умид қиламизки, ушбу ҳамкорлик ҳар икки томон учун ҳам самарали бўлади.


hidoyat.uz – “Мовароуннаҳр” нашриётининг сайти - Ҳиммат\nМуроджон ҳар доимгидек ишга вақтли келди. Хонага кириб, курсига ўтирган зайл ўйга чўмди. Шу пайт телефон жиринглади.\n– Ало... Ассалому алайкум. Муроджонмисиз... Мен наманганлик амакингиз. Қизимни ўқишини сўраб, бир-икки бор қабулингизга кирувдим...\n– Ҳа... эсладим... Яхшимисиз отахон, бардаммисиз...\n– Раҳмат, ўғлим. Худога шукр, қизимиз яхши таҳсил олибди. Ишидан, одобидан ҳаммамиз хурсанд. Ишхонасида ҳам ҳурмати бор. Миннатдормиз, ўғлим. Арзимас ҳадямиз бор эди. Келинга қолдирдик. Ош қилиб ерсизлар...\n– Қизингизни ўқитганим учун, маош олганман. Яхши мутахассис бўлгани бизга катта совға. Ундай қилманг отахон, илтимос...\nАммо отахон Муроджонни эшитмай, гўшакни қўйиб қўйди. Муроджон отахонни яхши эсларди. Унинг самимий ва миннатдор чеҳрасини унутиб бўлармиди? Кенжа қизининг қандай таҳсил олаётганидан тез-тез хабар олиб турувчи отахон икки-уч марта Муроджоннинг қабулига ҳам кирган, суҳбатлашган эди. Аммо ҳозир йиллар давомида қилган меҳнатини порага алмашаётгандай ичи ғашланди. Кун бўйи шу ҳақда ўйлади. Орадан икки-уч кун ўтди ҳам, дилидан ғашлик тарқалмади.\nКоллеж маъмурияти маҳаллада кам таъминланган оилаларга ёрдам беришга қарор қилган куниёқ халтадаги гуручни ишлатиш ўрни топилганидан қувонди. Ўша куниёқ уйидан гуручни олиб келди. Муроджоннинг елкасидан оғир юк қулаб, кўнгли ёришди...


Тихановская: Беларус ҳукумати қўрқувда, чунки жуда кўп одам уларга қарши (тўплам)\n- Рус-қозоқ чегарасидаги мигрантлар Росгвардия билан тўқнашди. Рус-қозоқ чегарасига йиғилган мигрантлар ва Росгвардия ўртасида тўқнашув бўлди. Сабаб сифатида мигрантларнинг Қозоғистон чегараси томон юра бошлагани¸ Росгвардия уларни тўхтатишга урингани айтилмоқда. (видео)\n- Тихановская: Беларус ҳукумати қўрқувда, чунки жуда кўп одам уларга қарши. Беларус президентлигига номзод Светлана Тихановская таниқли влоггер Сергей Тихановскийнинг хотини. Асл касби таржимон бўлган 37 яшар Светлана эри ҳибсга олингандан кейин президентлик пойгасига қўшилди. Лукашенко Беларусни 1994 йилдан бери бошқариб келади. (видео)\n- Бўстонлиқ: Дала ҳовлиларимизни ҳеч қандай қарорсиз бузишмоқда. Тошкент вилояти¸ Бўстонлиқ тумани Хўжакент қишлоғидаги дала ҳовлилар эгаларининг сўзларига кўра¸ уларнинг дала ҳовлиларини ҳеч қандай қарорсиз ва эгалари йўқлигидан фойдаланиб бузиб ташлашмоқда. (видео)\n- Россия ва Беларусдаги намойишчилар бир-бирини қўллаб-қувватламоқда. Россиянинг Узоқ шарқидаги намойишчилар ва Беларусдаги намойишчилар бирдам эканликларини намойиш қилиб¸ бир-бирларини қўллаб-қувватлашмоқда. (видео)\n- Москва метросининг лифтида тунайдиган Баҳодир. Бир неча йилдан бери Савёловский бозори атрофида яшаб келишини айтган қорақалпоғистонлик Баҳодир шу ердаги тадбиркор юртдошлар ва бошқа муҳожирлар эҳсонлари ҳисобига тирикчилик қилиб келади. Баҳодир ҳатто ёзда ҳам кечалари совуқ бўладиган Москванинг метро бекатидаги лифт хонасида тунайди. (видео)\n- Россиядаги ўзбекистонлик муҳожирлар Ҳайит байрамини қандай нишонламоқда? 31 июл куни бутун дунё мусулмонлари Қурбон Хайитиини нишонлашди. Жумладан, Россиядаги миллионлаб ўзбек муҳожирлари ҳам. (видео)\n- Азимжон Асқаров: ҳуқуқ ҳимоячиси, умрбод қамоқ жазоси ва сўнгги васият. Бишкекдаги 47-колонияда оламдан ўтган Азимжон Асқаров васиятига биноан 31 июль куни тушдан кейин Тошкент вилоятининг Юқоричирчиқ туманидаги “Дархон ота” қабристонида дафн этилди. Ҳуқуқ фаолини дафн этиш маросимида асосан қариндош-уруғ ва яқин қўшнилардан иборат 20 дан зиёд одам иштирок этди. (видео)\n- Бухоролик Малика: Москвага келиб, болам меҳрини йўқотдим. Малика Жўраева меҳнат мигрантларидан бири. У 1984 йилда Бухорода туғилган Севишиб оила қурган бу аёл ногирон фарзанд туққани учун эрининг яқинлари босими остида турмушидан ажраган.. (видео)\n- Азимжон Асқаров Ўзбекистонда дафн этилди. Жалолобод вилоятининг Бозорқўрғон туманида яшаб, инсон ҳуқуқлари ҳимояси билан шуғулланиб келган марҳум ҳуқуқ фаоли Азимжон Асқаров Тошкент вилоятида дафн этилди. Умрбод қамоқ жазосига ҳукм қилинган 69 ёшли ҳуқуқ фаоли 25 июль куни 47-колонияда вафот этган эди. (видео)


07.06.21 12:10\tmsk\n«Ўзатом» директорининг биринчи ўринбосари Баҳром Мансуров, «Узатом» бош директори Жўрабек Мирзамаҳмудов, МАГАТЭ атом энергияси департаменти директор ўринбосари Михаил Чудаков, МАГАТЭ атом инфратузилмасини ривожлантириш бўйича эксперти Милко Ковачев. МАГАТЭ расмий сайти фотосурати\nХалқаро атом энергияси агентлиги (МАГАТЭ) экспертлари июнь ойи бошида Ўзбекистонда ядро — энергетикаси дастури билан боғлиқ ишларни кузатишга бағишланган 12 кунлик иш сафарини якунладилар. Ташриф Ўзбекистон Энергетика вазирлиги таклифига биноан амалга оширилди.\nГуруҳ таркибига Бразилия ва Болгариядан биттадан мутахассис, шунингдек МАГАТЭ ташкилотидан саккизта ходим киритилди. Агентлик мутахассислари ядро инфратузилмалари билан боғлиқ 19 масалани ўрганиб чиқдилар.\nМАГАТЭ миссияси мамлакатда ядро-энергетикаси дастури давлат томонидан қўллаб-қувватланаётгани ва хавфсизлик талабларига тўлиқ амал қилинаётганини таъқидлади.\n«Ўзбекистон ядро энергетикаси инфратузилмасини ривожлантириш борасида анчагина муваффақиятга эришди», — дейди гуруҳ раҳбари, МАГАТЭ ядро инфратузилмасини ривожлантириш тармоқ бошлиғи Милко Ковачев.\nМАГАТЭ гуруҳи Ўзбекистонда Атом электр станцияси қурилиши учун ўз тавсия ва маслаҳатларини берди.\nЭкспертлар гуруҳи Ўзбекистоннинг Ядровий хавфсизлик конвенцияси, Ядро авариясидан тезкор хабар бериш конвенцияси ва Ядро зарарининг фуқаровий жавобгарлиги тўғрисида Вена конвенцияси каби халқаро ҳуқуқий ҳужжатларга қўшилиши зарур эканига урғу берди.\n«Ўзатом» агентлиги бош директори Жўрабек Мирзамаҳмудов МАГАТЭ гуруҳининг олиб борган иш натижалари Ўзбекистонда миллий ядро инфратузилмаси ривожига катта ҳисса қўшишини айтиб ўтди. «Миссиянинг олиб борган иши ўз навбатида миллий ядро инфратузилмасини ривожлантириш бўйича режаларни ишлаб чиқаришга ўз улушини қўшади. Агентлик гуруҳини қабул қиларкан, Ўзбекистон бу борада очиқ давлат бўлиб, ўз ядро инфрутузилмасининг малакали баҳоланишидан манфаатдор эканини намойиш қилди. Миссия ядро технологиясини ривожлантириш учун инфратузилмаларни мустаҳкамлаш борасида муҳим инструмент ҳисобланади», — деди Мирзамаҳмудов.\nЭслатиб ўтамиз, 2017 йили Ўзбекистон Республикаси Россия Федерацияси билан 2030 йили ишга туширилажак иккита атом реакторларини қуриш бўйича ҳукуматлараро келишувни имзолаганди.\nМосква шаҳри ва Москва вилоятида бир қатор касб эгалари COVID-19 га қарши эмланадилар\nПутин мигрантларнинг Россияда вақтинча яшашига доир фармонни имзолади\nРоссия 10 июндан бошлаб Ўзбекистон ва Тожикистон билан мунтазам авиарейслар сонини оширади


Бу қизиқ\t02 Декабрь 2019 11:37 6504\nГидрометеорология хизмати маркази 3-6 декабрь кунлари Ўзбекистонда кузатиладиган об-ҳаво ҳақида маълумот берди.\nБироз булутли бўлиб, ёғингарчилик кутилмайди. Жойларга туман тушади. Шамол шарқдан 7-12 м/с тезликда эсади. 5-6 декабрь кунлари 15-20 м/с тезликка етиши мумкин. 3 декабрь куни кечаси -3...+2 даража, кундузи +5...+10 даража, 4-6 декабрь кечаси -5...0 даража, кундузи 0...+5 даража бўлади.\nҲаво ўзгариб туради, 3-5 декабрь кунлари ёғингарчиликсиз бўлади, 6 декабрда жойларда ёмғир ёғиши ва туман тушиши мумкин. Шамол шарқдан 7-12 м/с тезликда эсади, 5-6 декабрь кунлари 15-20 м/с тезликка етиши мумкин. Ҳаво ҳарорати кечаси +2...+7 даража, кундузи 3-5 декабрь кунлари +10...+15 даража, 6 декабрда +5...+10 даража бўлади.\nҲаво бироз булутли бўлади, 3-5 декабрь кунлари ёғингарчиликсиз бўлади, 6 декабрда жойларда ёмғир ёғиши ва туман тушиши мумкин. Шамол шарқдан 7-12 м/с тезликда эсади, 5-6 декабрь кунлари 15-20 м/с тезликка етиши мумкин. Ҳаво ҳарорати кечаси +2...+7 даража, 3-5 декабрь кунлари +14...+19 даража, 6 декабрь куни +10...+15 даража бўлади.\nҲаво ўзгариб туради, 3-5 декабрь кунлари ёғингарчиликсиз бўлади, 6 декабрда жойларда ёмғир ёғиши ва туман тушиши мумкин. Шамол шарқдан 7-12 м/с тезликда эсади, 5-6 декабрь кунлари 15-20 м/с тезликка етиши мумкин. Ҳаво ҳарорати кечаси +2...+7 даража, кундузи 3-5 декабрь кунлари +14...+19 даража, 6 декабрда +10...+15 даража бўлади.\nҲаво ўзгариб туради, ёғингарчилик кутилмайди. Жойларда туман тушиши мумкин. Шамол шарқдан 7-12 м/с тезликда эсади, 5-6 декабрь кунлари 15-20 м/с тезликка етиши мумкин. Ҳаво ҳарорати кечаси -2...+3 даража, кундузи +7...+12 даража бўлади.\nРеспубликанинг тоғли районларида\nҲаво ўзгариб туради, 3-5 декабрь кунлари ёғингарчиликсиз бўлади, 6 декабрда жойларда ёғингарчилик бўлади. Шамол шарқдан 7-12 м/с тезликда эсади, 5-6 декабрь кунлари 15-20 м/с тезликка етади. Ҳаво ҳарорати кечаси -3...+2 даража, кундузи +3...+8 даража бўлади.\n28 Май 21:12 38712\n29 Май 17:40 37627\n27 Май 20:39 36235\n28 Май 08:06 27224\n29 Май 21:45 27023


«ДИНАМО» «НАСАФ» БИЛАН ДУРАНГ ЎЙНАДИ\nЎзбекистон миллий терма жамоаси ўйини боис, Олий Лигада юзага келган танаффусдан унумли фойдаланиб, «Динамо» ва «Насаф» жамоалари назорат учрашувини ўтказишди.\n«Динамо» стадионида минглаб мухлислар қаршисида ўтган баҳс ўртоқлик мақомида бўлсада, кескин курашлар ва ҳужумларга бой ўтди.\nЎйиннинг 2-дақиқасида меҳмонларнинг дастлабки ҳужуми гол билан якунланди – Бобур Абдухолиқов қарши ҳужумда Наумов дарвозасини ишғол этди, 0:1.\nБу голдан сўнг самарқандлик футболчилар ҳужумга зўр беришди. Ана шундай ҳужумларнинг бирида, 21-дақиқада ҳимоячи Мақсуд Каримов жарима майдонида “Динамо” жамоаси ўйинчиси Комил Шарофутдиновни қўполлик билан тўхтатиб қолди. Бу вазиятда учрашув ҳаками иккиланмасдан 11 метрлик нуқтани кўрсатди. Пенальтини Сардор Сулайманов аниқ амалга оширди ва орадаги ҳисобни тенглаштирди - 1:1.\nИккинчи бўлимни ҳужумкор бошлаган «Динамочилар» 72-дақиқага келиб ҳисобни ўзгартиришди. Ўнг қанотдан бошланган ҳужум жарима майдонига тўпни узатиш билан якунланди. Бу вазиятда эса ўтган мавсумдаги «Динамо» голеадори Амиржон Сафаров бош билан чиройли тарзда Санжар Қувватов дарвозасини нишонга олиб, ўйингоҳни «ларза»га келтирди, 2:1.\nУшбу голдан кейин мураббийлар штаби бир қатор ёш футболчиларни майдонга тушириб, уларга имконият беришди. Бу борада «Насаф»да ҳам ўзгаришлар юз берд ива бу ўз самарасини берди. Иккинчи бўлимда майдонга тушган тажрибали ҳужумчи Шаҳбоз Эркинов 76-дақиқада ҳисобдаги мувозанатни тенглаштирди. Бу вазиятда Шароф Муҳитдиновнинг бурчакдан ошириб берган тўпини Эркинов боши билан дарвозага жойлаб қўйди – 2:2.\nГоллар: Сардор Сулайманов (пен.), 21, Амиржон Сафаров, 72 - Бобир Абдухолиқов, 2, Шахбоз Эркинов, 76.\n“Динамо”: 1.Михаил Наумов, 2. Миркомил Локаев, 3.Бунёд Исроилов (13. Асомиддин Маматов 78), 8. Жасур Азимов, 10. Жавоҳир Қаҳрамонов (24. Тимур Файзуллаев 75), 9. Сардор Сулаймонов 20. Амиржон Сафаров 60), 14. Раду Рогак, 15. Шохрухбек Ҳолматов (Ҳакимхон Аламхонов, 75), 18. Дамир Низанов (11. Абдумалик Абдуллаев 52), 22. Абдуджамол Исроилов (7. Омаджон Тайлоқов 75), 23. Комил Шарофутдинов (21. Искандар Холмирзаев 54).\nЎқилди (марта): 2002. Киритилган сана: 2017-03-19 00:00:00.


Самарқандликларга шу пайтгача қанча дори жамланмалари тарқатилди? - zarnews.uz\nГарчи, бугун карантин чоралари чекланиб, қарийб барча ижтимоий соҳа, маиший хизмат, савдо хизмат кўрсатиш шохобчалари иш бошлаган бўлса-да, бу ҳали коронавирус бутунлай чекинганини англатмайди. Аксинча, ҳушёрликни янада ошириш, аҳоли орасида санитария қоидаларига амал қилишни янада кучайтириш лозим. Айни пайтда вирусга чалинган, уйида даволанаётган ёки унинг белгиларини енгилроқ шаклда ўтказаётган беморларни даволаш учун қандай чоралар кўрилмоқда? Бу ҳақда Самарқанд шаҳар тиббиёт бирлашмаси бошлиғи ўринбосари Нодира Мирзаева қуйидагиларни сўзлаб берди.\n- Айни пайтда Самарқанд шаҳрида 11 та оилавий поликлиника фаолият кўрсатиб, уларнинг барчасида мобиль бригадалар ташкил этилган, - дейди Н.Мирзаева. – Уларнинг иккитаси, яъни 2- ва 4-оилавий поликлиникалар коронавирус хасталигига чалинган, гумон қилинган беморлар билан тўғридан-тўғри ишлашга мўлжалланган. Ушбу поликлиникалар рентген, ЭКГ ва бошқа асбоблар билан жиҳозланган. Кундузги стационар учун шароитлар яратилган.\nҚолаверса, ҳар бир поликлиникада Ковид-марказ ташкил қилинган бўлиб, унда ҳудуддаги аҳолининг чақирувлари, ковид аниқланган ва улар билан алоқада бўлган оила аъзолари рўйхат шакллантирилиб, ҳолидан хабар олинмоқда.\nАйтиш керакки, 6 августдан то ҳозирга қадар Самарқанд шаҳрида коронавирус аниқланган ёки улар билан мулоқотда бўлганларга 2098 та дори жамланмалари тарқатилди. Кундузги стационарда эса касалликнинг енгилроқ шаклда ўтаётганларнинг даволанишлари учун шароитлар яратилди.


Ўзбек шеърияти - Страница 6 из 75 - www.ziyouz.uz\nБош саҳифа Ўзбек шеърияти (6)\nЎзбек замонавий шеърияти (564)\nЎзбек мумтоз шеърияти (184)\nТуроб Юсуф 1954 йилда туғилган. Низомий номидаги Тошкент давлат педагогика институтини (ҳозирги ТДПУ) битирган. Шоирнинг “Ғаройиб орзу”, “Тўқнашув”, “Юксакдаги сеҳрли дунё”, “Муносабат”, “Муҳаббатнинг маъюс қўшиғи” сингари шеърий китоблари нашр этилган. * * * Майсалар қувончда, туфроқ қувончда – Ерга кўзёш давоми…\nЧоп этилган 12.06.2018 12.07.2018 МуаллифZiyouz.uz\nБобомурод Раҳматуллаев 1979 йил 2 ноябрда Қирғизистон Республикаси Ўш (ҳозирги Баткен) вилоятининг Лайлак туманидаги Чўянчи қишлоғида туғилган. БатМУнинг филология факультетига ўқишга киради. Шеърлари “Ата Журт”, “Дийдор”, “Баткен тонгги”, “Демос таймс”, “Мезон”, “Сулей инфо” ва Тожикистон Республикасидаги газета ва журналларида босилиб давоми…\nОшиқ Эркин (Эркин Мадраҳимов) 1937 йил 7 майда Хивада туғилган. Тошкент Давлат университети (ҳозирги ЎзМУ)нинг журналистика факулътетини тугатган. Ошиқ Эркиннинг 30 га яқин бадиий ва публицистик китоблари нашр этилган. Жумладан, “Иқбол”, “Оҳулар”, “Йилга татиган бир тонг”, ”Ёлғоннинг умри қисқа”, “Пўлат давоми…\nЧоп этилган 29.01.2018 29.01.2019 МуаллифZiyouz.uz\nСулаймон Раҳмон 1946 йилда туғилган. «Илдиз нима дейди?» (1973), «Хаёл» (1975), «Ҳилол» (1977), «Биллур қўнғироқлар» (1979), «Учинчи қиз» (1984), «Ойдин диёр» (1985), «Яйнаған ўлке» (1986, қорақалпоқ тилида), «Дарахтларни уйғотади шаббода» (1987) номли китоблари чоп этилган. Бир қатор шеърлари рус, испан, давоми…\nЗарифа Саидносирова (1908.31,9, Туркистон шаҳри, Қозоғистон — 1986.16.8, Тошкент) — кимёгар олима. Ўзбекистонда хизмат кўрсатган фан арбоби (1968), профессор (1970). Кимё фанлари номзоди (1945). Биринчи ўзбек аёл рассоми. Таниқли маърифатпарвар С. Миржалиловнинг қизи, Ойбекнинг рафиқаси. Тошкентда «Пестолоцци» мактаби (1922—26), Навоий давоми…\n6-саҳифа. Жами: 75Боши«234567891011»Охири


Париж АҚШдан телефонларни тинглаш тўхтатилишини кафолатлашни талаб қилмоқда\n18:26 / 24.06.2015\nФранция ҳукумати АҚШ президенти Барак Обамадан мамлакат махсус хизматлари Франция раҳбар ходимларининг телефонларини тинглашни тўхтатганликларини кафолатлашни сўрамоқда. Бу ҳақда собиқ бош вазир ва сенатор Жан-Пьер Раффарен маълум қилди.\n“Биз бу борада кафолатларни истаймиз ва АҚШ президентига бу борада мурожаат қиламиз, ҳукуматимиз тингланмаётганидан амин бўлишимиз керак”, – деди Раффарен парламент фаолларининг президент Франсуа Олланд билан учрашуви якунларига кўра берган баёнотида.\nАҚШ миллий хавфсизлик агентлиги Франциянинг охирги уч президентини (Жак Ширак, Николя Саркози, Франсуа Олланд) кузатиб юргани, қўнғироқларини эшитгани маълум бўлган эди. Бу ҳақдаги ҳужжатлар WikILeaks порталида эълон қилинди. 2014 йили Олланднинг АҚШга сафари чоғида ушбу мамлакат расмийлари кузатув ишларини бас қилишга ваъда берганди.


Германияда рок-фестиваль пайтида 12 кишини чақмоқ урди\n20:54 / 06.06.2015\nГерманияда Rock am Ring рок-фестивали доирасида уюштирилган кечки концерт пайтида 12 кишини чақмоқ урди, деб хабар бермоқда Bild нашри. Нашрнинг маълумотларига кўра, тахминан ярим кечаси жала ёғиб, тезда ҳақиқий бўронга айланган. Шамол металл конструкцияларни қулатиб, чодирлар ва павильонларни учириб юборган. Бир сония интервал билан кетма-кет чақмоқ уришлар бошланган.\n“Бу менинг ҳаётимдаги энг мудҳиш тунлардан бири бўлди. Шундоққина тепамизда чақмоқ урарди, улардан бири мендан бир метр нарига келиб урилди. Одамлар даҳшатдан бақиришарди, полиция ҳеч кимни саросима қилмасликка чақирарди. Жуда қўрқинли бўлди”, деб изоҳ бериб ўтди фестивалга ташриф буюрганлардан бири.\nБўрон оқибатида 27 киши жароҳат олган, улардан 6 кишининг аҳволи оғин баҳоланмоқда. Айни пайтда чақмоқ уришидан жароҳат олган 12 киши шифохонада қолмоқда.\nRock am Ring дунёдаги энг йирик рок-фестиваллардан бири бўлиб, ҳар йили Германияда июннинг биринчи дам олиш кунлари ташкил этилиб, 4 кун давом этади. Фестиваль 1985 йилдан бери ўтказилиб келинади.


Солари ва Лопетеги ўртасидаги 7 асосий фарқ (фото) - Zamin.uz\nСолари ва Лопетеги ўртасидаги 7 асосий фарқ (фото)\nСантиаго Солари Мадриднинг «Реал» клубидаги мураббийлик лавозимига келганига ҳали бир ҳафта бўлишига қарамай испан матбуоти аллақачон аргентиналик мутахассиснинг ишини муҳокама қилишни ва уни Хулен Лопетеги билан солиштиришни бошлади.\n«Реал» футболчиларининг мураббийдан норозилиги бир ой олдин барчамизга маълум эди. Албатта, маълумотда исмлар келтирилмади. Аммо Серхио Рамос ва жамоанинг бир қатор бошқа фахрийлари Xулен Лопетегига ижтимоий тармоқлар орқали уни қўллашлари ҳақидаги хабарларни қолдиришди. Мураббийнинг истеъфосига йўл қўймаслик учун бу ёрдам бермади. Энди навбат Соларига. У ҳам футболчилар билан муроса йўлини тутишига тўғри келади. Келинг, Солари ва Лопетеги ўртасидаги 7та фарқ ҳақида гаплашамиз\nЭътиборга молик жиҳати Солари ҳали Қироллик кубогида биттагина ўйин ўтказди, аммо экспертлар учун шунинг ўзи етарли кўринмоқда.\nАнтонио Пинтус – яна жисмоний тайёргарлик бўйича мураббий\nХулен Лопетеги «Реал» бош мураббийлигига ўз жамоаси билан ташриф буюрган ва жамоадаги кўплаб мураббийларни алмаштирган эди. Айнан Пинтус Зидан даврида ишлаган ва Лопетеги даврига келиб ишсиз қолган эди. Солари ўз вазифасини бажаришга киришиши билан Пинтусни дарҳол ўрнига қайтарди.\n«Ичкаридагиларнинг» фикрига кўра, «Реал» нинг ўйинчилари Пинтус билан яқин ва жуда илиқ муносабатларга эга, шунинг учун унинг қайтиши Соларига футболчилар билан тил топишиш учун яхши қадамдир. Мутахассисни «Реал»га Зинедин Зиданнинг шахсан ўзи таклиф қилган. Энди Пинтуснинг вазифаси ўйинчиларнинг жисмоний ҳолатини яхшилаш, уларда тезкорликни кучайтиришдир.\nВинисиус Жуниор яна биринчи жамоа таркибига киради\n45 миллион еврога сотиб олинган юксак қобилият эгаси Хулен Лопетеги режаларига киритилмаган. Мураббий бразилиялик футболчига 13 дақиқа ўйнашга имконият берди. "Кастилья" билан ўйинда берилган қисқа вақт давомида футболчи муваффақиятли ҳаракат қилди. Аммо Лопетеги голлар билан катта муаммоларга қарамасдан Жуниорни биринчи жамоага қайтармади.\nФлорентино Пересга бразилиялик футболчи билан содир бўлган бу ҳолат ёқмаётган эди. Аҳир заҳирага «михланган» футболчи учун 45 миллион сарфлаш кимга ёқади?!\nСантяго Солари зудлик билан Винисиусни асосий жамоага қайтарди ва ҳатто унга тўлиқ кубок ўйинини ишониб топширди. Жуниор гол урмади, ҳеч бўлмаганда ўйин амалиётига эга бўлди. Бундан ташқари, унинг қайтиши Солари ва футболчилар муносабатига ижобий таъсир ўтказди.\nНаваснинг жойи аниқ\nКейлор Навас Лопетегининг «бош оғриғи»га айланган эди. Куртуа “Челси”дан ўтгач аввалига заҳирадан ўрин олди, аммо тезлик билан асосийга ўтган футболчи танқидлар гирдобига учрашга ҳам улгурди.\n"Реал" жамоаси мунтазам голлар ўтказиб юборди, кўп муваффақиятсиз ўйинлар ўтказди. Белгия дарвозабони эса фақат байрамларда қутқарди. Ўшанда ҳам Чемпионлар Лигасида ҳам Навас ўйнашни давом эттирди.\nОктябрь ойида кийиниш хонасида футболчилар Наваснинг заҳирада қолишига норози бўлиб, улар Зиданнинг мисолида бўлгани каби 1-рақамни кўришни хоҳлашликларини айтишди. Лопетеги эса ҳали бир қарорга кела олмаётганини айтган эди. Солари бу танқидларни қабул қилмади. Куртуа сўзсиз асосий дарвозабон. Навас эса фақат Қироллик кубогида ўйнайди. Аммо қачонгача..\nБу жиҳатда Солари ожиз. Албатта, кўпчилик Зeниддин Зидан ва унинг Чемпионлар Лигасидаги сеҳрли ютуқлари ҳақида гапиришмоқда, бироқ Мадрид матбуотига қарашли матбуотда айтилишича, француз муваффақияти кўпроқ унгагина тегишли. Лопетеги узоқ вақт давомида турли ёшдаги испан жамоалари билан ҳамкорлик қилган, шунингдек, “Порто”да ишлаб кўрган. Унинг клубдаги тажрибаси ажойиб эмас, аммо йўқ ҳам эмас.\nСолари ўзининг футболчилик фаолиятини 2011 йилда Уругвайнинг «Пеньяроле», клубида тугатиб, 2013 йилда «Реал»га мураббий сифатида қайтди. Соларининг тажрибаси 19 ёшгача бўлган жамоа ва 2 йиллик «Кастилья» билан фаолият. Солари энди ўзини кўрсата олиши учун ажойиб имкониятга эга бўлди.\nЛопетеги Испаниянинг барча ёшдаги миллий термасида ҳам «Порто» да ҳам тўпни назорат қилиш асосида ўйинини қурган - бу унинг асосий қонуни. «Реал» да у фақат бир маротаба бу услубидан воз кечди, аммо буни нотўғри вақтда амалга оширди. «Эль Класико»да Хулен ва мураббийлар штаби ўйинда иккинчи рақамда иштирок этишга қарор қилди, аммо «қаймоқранглилар» бунга тайёр эмас эди - «Барселона» фақатгина Лопетеги «вабанк»ка борганидан кейингина муаммога дуч келди, аммо афсуски ўйин Хулен учун омадсиз якун топди.\nСантиаго Солари ҳам тўп назоратини хуш кўради, лекин «Реал» нинг эҳтирос билан ҳаракат қилишини хоҳлайди. Бундан кўриниб турибдики, аргентиналик мудофаа ҳам, ҳужумда ҳам тажовузкор ҳаракатланишни таклиф қилмоқда. Буни сўзлар билан айтиш осон, кўпчилик ҳолатда бу рақибга боғлиқ бўлади. Солари тезкор футбол учун баъзида тўп назоратини ҳам қурбон қилишга тайёр эканлигини яширмаяпти. «Реал» учун бу услуб янги эмас, тезликда ҳужум Зидан командасининг деярли асосий қуроли бўлган, аммо ҳозир «қироллик клуби»да Криштианунинг йўқлигини унутмаслик керак.\nКийиниш хонасидаги назорат\nЛопетеги Испания терма жамоасининг кийиниш хонасида ажойиб муҳитни яратди, аммо у «Реал» да бундай нарсаларни такрорлай олмади - эҳтимол бу ёмон натижалар билан боғ лиқдир, бироқ бир нарса аниқ-Хулен кийиниш хонасидаги ҳолатни назоратдан чиқаргани аниқ. Шу жиҳатдан, Солари мураббийлик тажрибасининг eтишмаслигига қарамай, бу жиҳатдан Лопетегига ўрнак бў ла олиши мумкин. "Кийиниш хонасини назорат қилиш қобилияти мураббийлик кўникмаларига қараганда муҳимроқ бўлиши мумкин", деган эди Рамос «Камп Ноу» даги мағлубиятдан сўнг.\nСантяго «Реал»да Зинедин Зидан, Девид Бекхем, Луис Фиго, Роналдо ва бошқа кўплаб юлдуз футболчилар билан бирга ўйнаган. Ўша пайтда жамоа юлдузларга ишониб қолмади, бутун бир жамоа бўлиб шаклланди. Ўшанда «Реал»ни бошқарган Висенте Дель Боске Соларини ҳайратда қолдирган. Аргентиналик мураббийнинг таъкидлашича, Дель Босканинг асосий кучи жамоани бошқариш қобилияти эди.\nЛопетеги рақибни батафсил ўрганиб чиқадиган ва шунинг учун, у бир қатор қарорларни тайёрлайдиган кучли тактик мураббий сифатида танилган. Хуленнинг машғулотларда ва ўйинларда кўплаб тактик ишланмалар мавжуд бўлади, аммо афсуски Мадридда бу ишланмалар охирига етмай қолди. Лопетеги ўйинчиларга ўз фикрларини етказа олмаганини айтишмоқда, балки футболчилар унга қулоқ солишни хоҳламагандир.\nСоларининг олдида энг биринчи вазифа футболчиларга ўз фикрини тўғри тушунтира олиш. Агар буни уддаласа, натижалар яхшиланиши учун «Реал»да бошқа муаммолар кўриниш бермайди.\nИспан журналистларининг фикрларига таянидан бўлсак, Солари тактик жиҳатларга асосий эътиборни қаратмаяпти.У назарий вазифалар юкламасдан, ўйинчиларга мотивация беришга ҳамда тезкор ўйин ғоясини сингдиришга ҳаракат қилмоқда. Бундай ёндашув узоқ муддат ижобий самара беришига ҳеч ким кафолат бермайди, аммо жамоа натижаларни яхшилашга ҳаракат қилмоқчи бўлаётган бир пайтда Соларининг иш услуби натижа бериши мумкин.\nЯнгиликлар » Спорт » Солари ва Лопетеги ўртасидаги 7 асосий фарқ (фото)


Оврўпо Иттифоқи: Сиёсий маҳкумларга нисбатан ҳам авф қўллансин! - BBC O'zbek\nОврўпо Иттифоқи: Сиёсий маҳкумларга нисбатан ҳам авф қўллансин!\nImage caption Ўзбекистон расмийлари мамлакатда сиёсий маҳкумлар борлигини рад қилиб келади.\nОврўпо Иттифоқи Ўзбекистон ҳукуматини тутқунликда қолаётган қатор инсон ҳақлари фаоллари, журналистлар, сиёсий ва диний маҳбусларни авф этишга чақирган.\nЎзбекистондаги ОИ ҳайъати ҳамда Иттифоққа аъзо мамлакатларнинг Тошкентдаги элчихоналари яқинда маҳбусларнинг озод этилганини назарга олган ҳолда ҳар йили эълон қилинадиган амнистия қамоқда қолаётган бошқа фуқароларга ҳам қўлланилишига умид қилади, - дейилади ОИ ҳайъати тарқатган баёнотда.\nЎзбекистон Бош прокуратурасига кўра, ўтган йил декабрида эълон қилинган сўнгги амнистияга мувофиқ, 3 минг 237 нафар маҳбус қамоқ ва тергов ҳибсхоналаридан озод этилган.\nРасмий хабарда айтилишича, амнистия жаъми 69 минг 497 кишига қўлланилган.\nУлар орасида бир қанча диний айбловлар билан қамалганлар ҳам бор.\nБироқ бу йил озодликка чиққанлар сони 2013 йилдаги амнистияга қараганда 202 нафарга камдир.\nОврўпо Иттифоқи ҳайъати Ўзбекистон ҳукуматини узоқ йиллардан бери тутқунликда қолаётган сиёсий маҳбусларни авф қилишга чақиради.\nУлар орасида Мурод Жўраев, Муҳаммад Бекжонов, Самандар Қўқонов, Рустам Усмонов, Руҳиддин Фахриддинов, Солижон Абдураҳмонов, Аъзам Фармонов, Дилмурод Саидов, Мўътабар Ғофурова, Меҳринисо Ҳамдамова, Аъзам Турғунов, Алишер Кароматов, Аваз Тўхтахўжаев, Ғанихон Маматхонов, Қобилжон Тўлашев ва бошқалар бор.\nУларнинг қамоқ муддатлари аллақачонлар тугаб кетганига қарамасдан, қамоқхона ичкарисида сохта айбловлар билан қайта-қайта муддатлари узайтириб келинмоқда.\nМаҳкумларнинг ўзлари ва оила аъзоларининг Президент Каримовга авф сўраб ёзган хатлари жавобсиз ва натижасиз қолмоқда.\nҚамоқда сақланаётганларнинг ҳаммаси маълум бир касалликларга чалинган, зарур тиббий ёрдам олишга муҳтожликлари бир неча маротаба айтилган.\nЖумладан, 21 йилдан бери қамоқда қолаётган сиёсий маҳбус Мурод Жўраевнинг аёли Би-би-сига айтишича, эрининг ҳамма тишлари тушиб кетган, қорнининг остида катта шиш пайдо бўлган. 2005 йилда қамоқ муддати тугаган Мурод Жўраевга 10 йилдан буён "қамоқхона ички тартибини бузди", дея яна тўрт марта уч йилдан муддат қўшиб берилган.\nАксарият сиёсий ва диний маҳбусларнинг аҳволлари ҳақида эса етарли маълумот йўқ.\nХабарларга қараганда, Ўзбекистон Конституцияси байрами муносабати билан бу йил озодликка чиққанлар орасида 42 хориж фуқаролари бор. Қозоғистон (11), Тожикистон(10), Россия(9), Туркия (2) Хитой(1) ва Украина(1) фуқаролари авф этилган.\nЖумладан, Ўзбекистонда қамалган Жин Пин исми шарифлик хитойлик фуқаронинг аёли Президент Ислом Каримовга авф сўраб ёзган хати қондирилган ва унинг эри "хатоларини англаб етган"и учун кечирилган.\nЖаноб Жин Пиннинг аёли келтиришича, эри Ўзбекистонда қамалганидан кейин оиласи моддий қийинчиликда қолган, болалари оталарини қаттиқ соғинганлар.\nЎзбекистондаги ҳуқуқ фаолларига кўра, охирги йилларда амнистияга тушганлар орасида кўплаб ҳақиқий жиноятчиларнинг озодликка чиқарилиши Тошкентда ва бошқа шаҳарларда жиноятлар сонининг кескин ошишига сабаб бўлган.\nБир нечта қариялар уйида тунаб, ўлдириб кетилган.\nОврўпо Иттифоқи янги баёнотида Ўзбекистон ҳукуматини инсон ҳуқуқ ҳимоячилари, журналистлар ҳамда фуқаролик жамияти фаолларига нисбатан адолат билан қарор чиқаришга чақиради.\nЎзбекистонда 3 мингдан ортиқ маҳбус озодликка чиқарилган


Қайта тирилган афсона – ишлаётган ҳолдаги буклама экранли Motorola RAZR 2019’ни видеода кўрамиз! - Terabayt.Uz\nҚайта тирилган афсона – ишлаётган ҳолдаги буклама экранли Motorola RAZR 2019’ни видеода кўрамиз!\nMotorola брендининг RAZR русумли афсонавий «раскладушка» телефони «қайта тирилиши» ҳақидаги миш-мишлар 2017 йилиёқ пайдо бўла бошлаганди. Кейинроқ эса унинг буклама экранли смартфон бўлиши хабар қилинди, тағин...\nRAZR V3 деб номланиши айтилаётган ушбу буклама смартфон ҳақидаги инсайдерлик маълумотларидан фойдаланиб, дизайнерлар унинг уч ўлчамли моделини яратишди. YouTube видеохостингига жойланган ушбу видеороликда уни Motorola RAZR 2019 деб аташган:\nГувоҳи бўлаётганингиздек, дизайнерлар наздидаги Motorola RAZR 2019 ёпиқ пайти турли маълумотларни акс эттириб турувчи қўшимча экранга ва унинг остида камерага эга. Асосий экран қайишқоқ бўлиб, унинг юқори ва пастки қисмлари ярим доирасимон қилинган, тепа қисмида эса сўзлашув динамиги учун «кемтик» очилган.\nУшбу қурилманинг хусусиятлари ҳақида ҳозирча расмий маълумотлар йўқ, аммо уни Mobile World Congress 2019 кўргазмасидаёқ тақдим этилиши ва 1500 долларга нархланиши айтилмоқда.\nЎҚИНГ: «Тўртта G»: Motorola атиги 199 доллардан бошланувчи Moto G7 смартфонларини тақдим этди\n#Motorola #Motorola RAZR V3 #янги технологиялар #Motorola RAZR 2019


Сизда шу хасталиклар борми? Унда бу мевадан емаганингиз маъқул!\nКасалланганлар сони 6 611 402\nСоғайганлар сони 3 194 614\nВафот этганлар 388 658\nАнтарктидада пирамидалар борлиги аниқланди, аммо улар... \nЖами овоз: 11201 та.\nЖами овоз: 8376 та.\nЖами овоз: 18717 та.\nЖами овоз: 14416 та.\nОшқозон-ичак йўли, гастрит, меъда кислотаси ошишиши хасталигидан азият чекувчилар эҳтиёткорлик билан мандарин истеъмол қилишлари даркор. Бу ҳақда парҳезшунос шифокор Елена Соломатина “Вечерняя Москва” газетасига маълум қилди.\nШифокор айтиб ўтилган касалликлардан ташқари мандаринни оч қоринга ейиш керак эмаслигини тушунтирди. Қолаверса, ялтироқ меванинг пўстини қайнатмаган маъқул, чунки улар кимёвий воситалар билан ишланган бўлишлари мумкин ва бу соғлиққа салбий таъсир кўрсатади.\n“Шунингдек, мандарин шарбатини ичмасдан, уни бутунлигича истеъмол қилиш яхшироқ”, - дея қўшимча қилди у.\nШифокор мандаринни истеъмол қилиш мумкинлиги ва зарурлигини таъкидлади. Чунки цитрус меваси таркибида катта миқдордаги витамин, микро ва макроэлемент ҳамда антиоксидантлар мавжуд. Мандаринни куз-қиш даврида, яъни вирусли касалликлар авж олган вақтда ейиш ўта фойдали.\nБир кунда икки ёки уч дона мандарин ейиш ўртача хавфсиз саналади. Бироқ бу инсон соғлигига ва истеъмол қилаётган шакар миқдорига боғлиқ.\nКиритилди: 21:31 09.11.2019. Ўқилди: 3519 марта. Фикрлар сони: 0 та.\nСамарқандда 5 нафар бемор тузалди


Тошкентда Халқаро қиличбозлик академияси очилади – Ўзбекистон миллий олимпия қўмитаси\nМуҳтарам Президентимиз ташаббуслари билан юртимизда спорт соҳасида олиб борилаётган қатор ислоҳотлар секин-аста ўз самарасини бериб келмоқда. Бунга спортчиларимизнинг халқаро майдонда қайд этиб келаётган юқори натижалари мисол бўла олади.\nСир эмаски, юртимизда бокс, дзюдо, спорт курашлари, оғир атлетика каби йўналишлар ривожи бошқаларидан бир мунча юқори бўлиб, эндиликда қолган спорт турларини янги босқичга олиб чиқиш борасида катта ҳажмдаги ишлар амалга оширилмоқда. Пойтахтимизга ташриф буюрган Халқаро қиличбозлик федерациясининг Ижроқўм вакиллари Азе Эрика, Новак Перович ҳамда Виталий Логвин иштирокида Миллий олимпия қўмитасида бўлиб ўтган бугунги учрашувда шу каби масалалар муҳокама қилинди. Мартабали меҳмонларни МОҚ президенти Рустам Шоабдураҳмонов қарши олди.\n“Сизларнинг ташрифингизни интизорлик билан кутаётган эдик. МОҚга келгунимча 2 йил Ўзбекистон қиличбозлик федерациясида раҳбар бўлиб ишладим. Бу орада жаноб Логвиндан улкан тажриба олдим. Мамлакатимизда спортнинг бу қадар жадал юксалиб бориши замирида муҳтарам Президентимизнинг жисмоний тарбия ва спортни ривожлантиришга қаратаётган эътиборлари ётибди. Хусусан, юртимизни ривожлантириш стратегияси асосида ишлаб чиқилган 5 муҳим ташаббуснинг бири ҳам айнан жисмоний тарбия ва спортга қаратилган. Ҳурматли юртбошимиз қўшни мамлакатлар билан иқтисодий, сиёсий ва маданий соҳалардаги ҳамжиҳатликни мустаҳкамладилар. Биз энди буни спорт соҳасида ҳам давом эттиришимиз даркор. Шу маънода биз Марказий Осиё қиличбозлик конфедерациясини ташкил қилдик. Ҳозирда Эрон ва Мўғилистон федерациялари бу ташкилотимизга қўшилиш истагини билдиришди. Ишонаманки, Сизларнинг қўллаб-қувватлашингиз асосида ташкил қилинадиган академия юртимизда қиличбозлик спортининг янада оммавийлашишига туртки бўлади”, – деди Рустам Шоабдураҳмонов.\nЎз навбатида халқаро ташкилот вакиллари академия учун мўлжалланган ҳудуд ва базаларни кўздан кечириб, бу борадаги таассуротлари билан ўртоқлашишди.\nСуҳбат сўнгида меҳмонларга МОҚнинг эсдалик совғалари тақдим қилинди. Шунингдек, халқаро ташкилот вакиллари ташрифлари давомида МОҚ музейи ва Республика спорт тиббиёти илмий-амалий маркази фаолияти билан яқиндан танишишди.


Ўзбекистон Халқ артисти Шерали Жўраев тожик матбуотига юборган мактубида ўзининг “Дарёлар” қўшиғида “Роғун” сўзини ишлатмаганини ва бу қўшиқни бошқача талқин қилганлар эса халқлар дўстлиги орасига рахна солувчи кимсалар эканлиги ҳақида ёзди. Тожикистондаги мустақил “Фараж” Интернет газетасида чоп этилган мактубни Шерали Жўраевга яқин манбалар таҳририятга келтириб бергани айтилади.\nТожикистондаги мустақил “Фараж” интернет-газетасида 28 май куни чоп қилинган “Шерали Жўраев: Душманлар мени тожиклар билан урушга солмоқчи!” мақоласида Шерали Жўраев яқинда куйлаган “Дарёлар” қўшиғида “Роғун” сўзи йўқлиги таъкидланган. Мақолада бу сўзга урғу берганлар қардош халқлар орасига низо солувчи шахслар экани ёзилган.\n“Фараж” Интернет газетаси бош муҳаррири Хуршед Атовуллонинг Озодликка айтишича, бу мактубни Шерали Жўраевга яқин манбалар таҳририятга келтириб берган:\n- Бу ҳақиқий мактуб. Уни Шерали Жўраевга яқин ва биз қаттиқ ишонадиган шахс келтириб берди. Мактубнинг ҳар саҳифасида Шерали Жўраевнинг имзоси бор. Ўзбекларнинг таниқли ҳофизи ўз мактубида Роғун ва Қамбарота ГЭСларини қўшиқда тилга олмаганини, бу қўшиқ халқлар дўстлигини мустаҳкамлаш йўлида ижод қилинганини айтади,- деди Хуршед Атовулло.\nШерали Жўраев мақоласи деб иддао қилинаётган мактубда шундай деб ёзилади:\n“Сирдарё Қирғизистондан бошланиб Ўзган, Ўш, Жалолободдан келиб водий - Фарғона, Андижон, Наманган, Хужанд, Ашт, Конибодомдан сўнг яна Тошкент областига ўтади. Бу сувни бир пайтлар Ўзганни уст томонидан бошқа томонга бурамиз, деган гап чиқди. Худо кўрсатмасин бундай бўлса тожиклар ҳам, ўзбеклар ҳам, қозоқлар ҳам сувсиз қолар эди. "Дарёлар тўлиб оқсин” деганимни маъноси шу.\nТожик халқи мани энг севимли қардошларим ҳамда бародарим! Ҳазрат Абдураҳмон Жомий улуғ пир, Амир Алишер Навоийнинг пирлари бизнинг-да пирларимиздур!\nЖўрабек Муродов менга ака ва дўстим ва бутун тожик халқи мени севимли дўстларимдур!\nХоразмга борсам туркманлар канал қазиб сувни, яъни Амударё сувини буриб кетди, дарахтлар қуриди дейишади. Қорақалпоқ халқи эса ҳамма сувни пахтакорлар тўсиб, пахтага сув бериб, Орол денгизини қуритди, деб йиғлаб ётибди.\nМен айтган қўшиқни ичида “Роғун” деган сўз йўқ!\nБуни интернетга чиқарган одам ўзини фойдаси учун гапирган бизни душманларимиздан биридир.\nМен айтган қўшиқ барча халқлар учун зарур масала...”, деб ёзилади мактубда.\nМактубда икки қардош халқ дўстлигига алоҳида урғу берилади:\n“Ўзбек ва тожик халқи эт билан тирноқ каби бир-бирига пайванд бўлган. Бизнинг аждодларимиз қадимулаййомдан қону-қариндош ва ёру-биродар бўлиб келган. Иншооллоҳ, биз ҳеч қачон бир-биримиздан айрилмаймиз.\nДўст қадам қўймас эрса, вайронадур кошона ҳам.\nТинчлик ва хотиржамлик тилаб сизнинг дўстингиз Шерали Жўраев!” деган сўзлар билан якунланади мактуб.\nОзодлик Шерали Жўраевнинг ўзи билан боғланишга ҳаракат қилди, бироқ бунинг имкони бўлмади.\nОзодлик бу мактубни Шерали Жўраевнинг шахсан ўзи ёзганлиги ҳақида ҳам аниқ маълумотга эга эмас.\nЖорий йилнинг февраль ойида Ўзбекистон Халқ артисти Шерали Жўраевнинг минтақа дарёлари ҳақида шоир Иқбол Мирзо сўзи билан айтган қўшиғидан сўнг ижтимоий тармоқларда “ҳофиз қўшни давлатларда қурилаётган “Роғун” ва “Қамбарота” ГЭСлари ҳақида куйлади” қабилидаги гап-сўзлар кўпайиб кетган эди.\nЎзбекистондаги “Даракчи” газетаси “Ўзбекистон халқ артисти Шерали Жўраев Роғун ва Қамбарота ГЭСлари ҳақидаги қўшиғини ёзиб тугатди”, деб хабар берган эди.\nШеър ҳукумат ўтказадиган “Наврўз”, “Мустақиллик” байрамлари сценарийлари муаллифи шоир Иқбол Мирзо қаламига тегишли.\n67 ёшли ўзбек ҳофизи Шерали Жўраев кейинги 20 йил ичида Ўзбекистоннинг етакчи телеканаллари ва катта концерт залларида қўшиқ айтмайди.\nОзодлик манбаларининг айтишича, Шерали Жўраевнинг катта саҳнада қўшиқ куйлашига 1994 йилда юқоридан “норасмий тақиқ” қўйилган.\n1947 йилнинг 12 апрелида Андижон вилоятининг Асака туманида таваллуд топган Шерали Жўраев яқин эллик йилдан буён ижод қилиб келмоқда.


Доку Умаров Домодедово ҳужумида айбланмоқда\nЧечен партизанлари етакчиси Доку Умаров\nРоссия терговчилари чечен партизанлари қўмондони Доку Умаровга нисбатан расмий айблов эълон қилди.\nРоссия прокуратураси ҳузуридаги Тергов қўмитаси матбуот вакили Владимир Маркин 29 март куни Москвада ўтказилган матбуот анжуманида чечен исёнчилари етакчиларига айблов эълон қилинганини билдирди.\n- Домодедово аэропортида содир этилган террорчилик ҳаракатлари юзасидан очилган жиноий иш бўйича Россия Федерациясининг Тергов қўмитаси терговчилари жанггари гуруҳларнинг фаол аъзоларига қарши, жумладан жиноий гуруҳлар ташкилотчилари бўлган Доку Умаров ва Аслан Ботукаевга қарши айбловлар эълон қилиш ҳақида қарор қабул қилдилар, деди Владимир Маркин.\nРоссия президенти Дмитрий Медведев Федерал хавфсизлик хизмати ходимларини мақтаб 28 март куни ўтказилган рейд натижасида исёнчиларга қақшатқич зарба берилганини айтди.\nЯнвар ойида Домодедово аэропортининг хорижий парвозлар йўловчилари чиқадиган йўлагида худкуш шахс ўзини портлатгани оқибатида 37 киши нобуд бўлган, ўнлаб одам яраланган эди.\nРоссия хавфсизлик кучлари 28 март куни Шимолий Кавказда ўтказилган рейд давомида 17 нафар жанггари йўқ қилинганини иддао қилди.\nШимолий Кавказдаги исёнчилар лидери Доку Умаров Россия ҳуқуқ-тартибот органлари томонидан қидирилаётган “биринчи рақамли жиноятчи” ҳисобланади. У интернет орқали қилган чиқишида Домодедово аэропортидаги ҳужум учун масъулиятни ўз зиммасига олган.\nАйни пайда Доку Умаров ўтган йил қарийиб 40 киши нобуд бўлган Москва метросидаги иккита портлашни ҳам ўзи уюштирганини иддао қилган.\nАмир Ҳамзат номи билан кўпчиликка танилган Аслан Ботукаевнинг қатор ҳужумларни уюштиришда иштирок этгани, жумладан Домодедово аэропортида ўзини портлатган худкуш шахсни тайёргарликдан ўтказгани тахмин қилинади.\nҲуқуқ-тартибот идораларидаги манбага асосланган Россиядаги ахборот агентликлари Шимолий Кавказда душанба куни ўтказилган рейд давомида Доку Умаров ва Аслан Ботукаевнинг ўлган бўлиши мумкинлигини хабар қилди.\nМаълумотларга кўра, Чеченистон чегарасига яқин жойлашган Ингушетия Республикасининг Верхний Алкун қишлоғида 28 март куни исёнчиларга қарши амалга оширилган кенг кўламли рейд давомида жанговор учқичлардан зарбалар берилган.\nРоссия расмийлари аввал ҳам Доку Умаров ўлдирилганини бир неча марта эълон қилган эди.


акциодорларига тўртинчи чорак учун 21 миллиард доллар миқдорида дивиденд ҳисобланди. 2020 йилнинг биринчи молиявий чорагида «Apple» даромадини ...\nтомонидан 100дан ортиқ акциядорларга 1,2 млрд. сўм миқдорида дивидендлар ундириб берилди ва моддий зарар қопланди. Бу ҳақда агентлик ... аризаларнинг 70 фоиз акциялар ва бошқа қимматли қоғозларга дивидендлар тўланмаслиги, 13 фоизида эса акциядорларнинг ҳуқуқларини бузилиши ...\nАкциядорлик жамиятларининг давлат улушлари бўйича ҳисобланган дивидендларни ва давлат унитар корхоналарининг соф фойдасидан ажратмаларни ... шарҳ берди. Ҳар қандай мулкдор сингари, давлат ҳам ўз мулкидан дивидендлар олишга ҳақли. Давлат иштирокидаги корхоналар хусусий бизнес ...


Наманган вилояти ҳокимининг янги биринчи ўринбосари тайинланди!\n19 ßíâàðü 2017 19:05 7401\nНаманган вилояти ҳокимининг 2017 йил 12 январь қарори билан Ортиқов Акмалхон Жўрахонович Наманган вилояти ҳокимининг иқтисодиёт ва тадбиркорлик масалалари бўйича биринчи ўринбосари лавозимига тайинланди.\nОртиқов Акмалхон Жўрахонович 1980 йил 4 мартда Наманган вилоятининг Чортоқ туманида туғилган. Тошкент давлат иқтисодиёт университети ва Ўзбекистон Республикаси Президенти ҳузуридаги Давлат ва жамият қурилиши академияси қошидаги Олий бизнес мактабини тамомлаган.\n2001—2013 йилларда Ўзбекистон Республикаси молия вазирлиги тизимида, 2013-2015 йилларда Наманган вилоят ҳокимлиги молия бошқармаси, 2015-2017 йилларда Фарғона вилояти ҳокимлиги молия бошқармаси бошлиғи лавозимларида фаолият юритиб келган.\nЖамият 09.07.2020 124\nЖамият 30.06.2020 545\nНаманган вилояти маданий мероси 01.06.2019 28915\nНаманган вилояти маданий мероси 23.10.2018 67923


15 июль, 2021, 17:30\nРоналду анча ақлли экан!\nАнглия терма жамоаси Европа чемпионатида Италиядан мағлубиятга учраб, азалий орзуси армонга айланди. Инглизларнинг етакчиси ҳужумчиси Ҳарри Кейннинг Криштиану Роналдуни танқид қилганини кўпчилик мағлубият аламига йўймоқда.\n- Роналду бекорга ўзини дунёнинг энг зўр футболчиси, деб ҳисоблаяпти. Мен шуни аниқ биламанки, бошқа мамлакатларни инобатга олмаган ҳолда, Англиянинг ўзида Роналду ва Мессидан анча яхши ўйнайдиган футболчилар бор, - деди Ҳарри Кейн.\nКриштиану Роналду эса, инглиз ҳужумчисининг танқидига босиқлик билан, лекин Кейнга етарлича зарба бўладиган даражада жавоб қилди. Хусусан, у Англия терма жамоасини финалгача етиб келганини тасодиф деб, италияликларни қитъа чемпионатидаги ғалаба билан табриклади. Шунингдек, Ҳарри Кейнга қуйидагича жавоб қайтарди.\n- Кейннинг гапига жавобим шуки, мен ўзимни зўрман, демаганман. Мен учун кўрсаткичларим гапиради. Терма жамомиз нимчорак финалдан чиқиб кетганига қарамай, мен энг яхши тўпурар бўлиб қолдим . Ичиқоралар нима дейишидан қатъи назар, мен ўз ўйиним ва голларим билан нималарга қодирлигимни исботлаб қўйганман.\nМен терма жамоам билан Миллатлар лигаси ва Европа чемпионатида ғолиб чиқдим. Англия эса узоқ йиллардан бери бирор нимани уддалай олгани йўқ.\nКейн ҳали Лионель Мессининг даражасидан анча узоқда. У айтгангаплар ожизлишидан далолат беради. Агар Англия чемпион бўлганида, убизга осилмаган бўларди, - деди Криштиану Роналду.\nМессининг мухлислари хурсанд. Лео ниҳоят Роналдудан ўзиб кетди!


"Намангандаги озиқ-овқат агро-экспорт" ширкатига қарашли дўкон ходимининг айтишича¸ чириган картошка ва пиëз ширкат раҳбарияти тарафидан мажбуран тарқатилган:\n“Агро-экспорт" бизга мажбурлаб картошка-пиёз сотасан, деб ҳар бир дўконга 2 тонна пиез, 1тонна картошка мажбуран берди. Ҳар бир дўкон ўртача уч миллион сўмдан бир ҳафта ичида зарар кўрди. Энди эса бошлиқ захирада турган ва алмаштириш керак бўлган сифатсиз картошкаларини ҳар бир дўконга мажбурлаб яна бир тоннадан тарқатди. Биздан картошкани килосига 2500 сўмдан пул олди. Берган картошкаси ҳозирги кунда бозорда 1500 сўмдан зўрға сотилмоқда. Бу картошка сотилмай чириб битди. Ҳар бир дўкон яна бир миллиондан зарар кўрди. Олмаймиз десак аризангни ëз, ишдан бўша деб пўписа қилди¸ қаерга мурожат қилсанг қилавер, деб таҳдид қилди”, дейди наманганлик дўкончи.\nУнинг яна айтишича¸ база шартномада белгиланган ҳаридоргир ун ва ëғ махсулотлари ўрнига ҳам чириган картошка ва пиëз бермоқда:\n“Аслида биз халққа давлат томонидан фиксированний нарх қўйилган ун ва ëғ маҳсулотларини сотишимиз керак. Аҳолига бериладиган ун ва ëғ маҳсулотларини ҳам тўлиғ бермайди. Аслида биз бириктирилган аҳоли пуктидаги киши бошига 2кг дан ун ва ëғ бериши керак. Шу унни хам 1кг ëки 500 граммдан беради. Қолган қисмини талаб қилсак ишдан бўшайсан дейди. Хатто ойлигимизни ҳам бирор марта бермаган. База ҳисобчиси ҳар бир қоп унга 2000-4000 сўмдан устама олади¸ агар устама бермасак маҳсулот бермай қийнайди. Яна ҳар-ҳил ярмарка ва чиқимларга пул талаб килади'¸- деган дўкончи ўз сўзларига исбот сифатида ҳужжатлар тўплами ва фотосуратларни Озодликка жўнатди.\nҲужжатларда картошка ва пиëзнинг нархи килоси 2500 сўмдан экани (дўкончиларнинг айтишича, бу бозор нархларидан қиммат) ва биринчи нав экани ёзилган.\nДўкончи юборган фотосуратларда қоп-қоп чириган картошка ва пиëзлар акс эткан.\nОзодлик бу иддаолар ортидан "Наманган шахар озиқ-овқат агро-экспорт" ширкатига қўнғироқ қилди.\nЎзини таништирмаган мулозим “Дўкончилар билан тузилган шартномага кўра картошка ва пиëз етказиб берилганлигини” Озодлик мухбирига айтди. У “Давлат заҳирасида муддати тугаëтган картошка ва пиëзнинг чакана тарзда давлат дўконлари орқали сотилаëтганлигини” тасдиқлади. Унга кўра¸ бу ҳолат ҳам дўкончилар билан тузилган шартномада ëзилган. Озодликнинг “Чириган картошка-пиëз” сотишга дўкончилар мажбурми? деган саволига мулозим “ҳеч ким уларни мажбурлагани йўқ”, деб жавоб берди.\nТошкентда ҳам чириган картошка сотилмоқда\nТошкентлик ҳаридор Сергелидаги “Регистон” супермакетидан килосига 4190 сўм тўлаб олган картошканинг ичи чириб кетганлигидан Озодликка арз қилди. Харидор ўртасидан кесилганида ичи чириб кетгани кўриниб турган картошка ва тўлов қоғози расмини Озодликка юборди.\n“Регистон” супермаркетининг Озодлик суҳбатлашган маъмури “Давлат заҳирасида туриб қолган картошка сотилаëтганлигини” маълум қилди.\n- Харидор картошкани ўзи танлаб олади. Картошканинг орасида бир иккита чиригани борлигини тан оламиз. Маҳсулот Тошкент шаҳри ҳокимлигининг халқни арзон картошка билан таъминлаш мақсадидаги захира базасидан келди. Йўлда урингандир балки. Лекин агар тўлов чеки сақланган бўлса пулини қайтариб берамиз¸ ëки сифатли маҳсулот билан алмаштириб берамиз¸ - деди “Регистон” супермаркетининг Озодлик суҳбатлашган маъмури.\nОзодлик 5 апрель куни Тошкент шаҳрида туманидаги заҳира қилинган ва чириб кетиш хавфи бўлган пиёзнинг бепул тарқатилгани ҳақида ëзган эди.\nТошкент шаҳар ҳокимлиги Ахборот хизмати ”Тегишли мутасадди идораларнинг захирага ғамланган пиёзнинг сифати ўзгариши мумкинлиги ҳақидаги хулосаларини инобатга олиб, шунингдек ортиқча исрофгарчиликнинг олдини олиш мақсадида” бепул тарқатилганлигини 4 апрель куни очиқлаган эди.\n"Наманган шахар озиқ-овқат агро-экспорт" ширкати вакили Озодлик билан 9 апрель кунги суҳбатда “захирадаги картошкага ҳам пиëзнинг куни тушганлигини” айтди.


Илм аҳлига кўрсатилган кўмак, динга қилинган ёрдам демак! | FargonaZiyo.uz\nАсосий/Мақолалар/Илм аҳлига кўрсатилган кўмак, динга қилинган ёрдам демак!\nЎтиб бораётган 2020 йил бутун дунё халқини, жумладан юртимиз аҳолисини ҳам қаттиқ синовдан ўтказмоқда. Коронавирус инфекция ёҳуд COVID-19 касаллигининг тарқалиши олдимизга қўйган мақсад ва режаларимизни ўйланганидек амалга ошиши учун катта тўсиқ бўлди. Лекин азал-азалдан аждодлари илм-фан, юксак маданият ва маърифатда бутун дунёга ибрат бўлган миллатимиз бу синовлар замиридан яхшилик ва ҳикмат излайди. Чунки ҳар бир иш Аллоҳнинг иродаси ила бўлади ҳамда унинг ортида ҳикмат яширинган бўлади.\nХусусан, ана шундай синовли кунларда халқимиз янада бирлашди, бир-бирини асраб-авайлайдиган, бир-бирини қўллаб-қувватлайдиган, ўзи яхши кўрган нарсани биродарига ҳам илинадиган бўлди десак, бу ҳам тўғри бўлади.\nАслини олганда, машаққатлар осонлик билан енгилмайди.Бугун ҳам барчамиз бевосита бунинг гувоҳи бўлиб турибмиз. Бироқ миллатни, халқни, мўмин-мусулмонларни ана шундай имтиҳонли кунларда бир-бирларини ҳам моддий, ҳам маънавий жиҳатдан қўллаб-қувватлаши замирида улкан мазмун ва моҳият мужассам бўлган, десак ҳам муболаға қилмаган бўламиз.\nМаълумки, Муборак Қурбон ҳайити кунлари Ўзбекистон Республикаси Презиентдининг Фармонига кўра коронавирус пандемияси даврида аҳоли орасида иқтисодий жиҳатдан қийинчиликка дуч келган фуқаролар, шунингдек, жамиятимизда тинчлик, дўстлик, меҳр-оқибат ва ҳамжиҳатлик ғояларини кенг тарғиб этиб келаётган диний соҳада хизмат қилаётган вакилларни моддий рағбатлантирилишиҳам эътиборга молик иш бўлди.\nПрезидент Фармонига мувофиқ, ажратилган маблағлар “Вақф” хайрия жамоат фонди ва унинг ҳудудий филиаллари кўмагида Ипотека банки орқали ўз эгалариларига топширилмоқда. Биз жараён билан яқиндан танишиш мақсадида айрим имом-хатибларни суҳбатга чорладик.\nУбайдуллоҳ Абдуллаев – ЎМИнинг Фарғона вилоятидаги вакили, вилоят бош имом-хатиби:\n–Хабарингиз бор, бугунги пандемия шароитида юртимиздаги масжидлар ҳам фаолиятини бошлагани йўқ. Жамоат ва жума намозлари вақтинча тўхтатилган. Тизимда фаолият юритаётган имомлар ва масжид ходимлари деярли ойлик маошларисиз қолаётгани ҳам ҳақиқат. Бундай вақтда илм аҳлини, дин ходимларини ҳар томонлама қўллаб-қувватлаш, қийинчиликка дуч келаётганларга ёрдам кўрсатиш асосий эътибордаги масалалардан эди. Муҳтарам Президентимизнингдиний соҳа ходимларини ҳам эътибордан четда қолдирмай, айни шу синовли дамларда уларни рағбатлантиришлари ҳаммамиз учун катта қувонч бўлди. Мукофотни қабул қилаётган ходимларнинг барчаси хурсанд: гап пул ё маблағда эмас, балки дин ходими ҳам юрт раҳбарининг эътиборида эканидадир.\nВилоятида фаолият олиб бораётган масжид ходимларига 1238500000 (бир миллиард икки юз ўттиз саккиз миллион беш юз минг) сўм пул маблағи моддий кўмак сифатида тарқатилди.\nДавронбек Усмонов – Фарғона тумани “Ҳувайдо” масжиди имом-хатиби:\n–Юртбошимиз, муфтий ҳазратлари ҳамда соҳага мутасаддиларимиз эътибори сабаб қанчадан-қанча масжид ходимлари оиласига бугун хурсандчилик-шодлик кириб борди. Нафақат имом-хатибларимиз, балки уларнинг оила аъзолари ҳамда мухлис халқимиз ҳам кўрсатилган эътибордан мамнун бўлиб, дуо қилмоқдалар. Илм аҳлининг қалб қўридан инган дуолар даргоҳи илоҳийга қабул бўлсин!\nШукруллоҳ Акбаров – Бувайда тумани “Катта маҳалла” масжиди мутаваллиси:\n– Илм аҳиллари қатори биз мутаваллиларни ҳам эътибордан четда қолдирмаганлари учун Президентимиз, Дин ишлари бўйича қўмита масъуллари ва муфтий ҳазратлари бошчилигидаги барча раҳбарларимизга ташаккур айтаман! Зеро, бу эътибор бизни янада шижоат ва ғайрат ила ишлашга омил бўлди. Муҳими эътибор ва қадр!\nНеъматуллоҳ Қурбонов – Риштон тумани “Оқмозор” масжиди имом-хатиби:\n–Фурсатдан фойдаланиб, ушбу хайрли ишга бош бўлган ва сабаб бўлганларга ўзим ва барча аҳли илмлар номидан миннатдорчилик изҳор қиламан. Ўрни келганда айтиш жоизки, яқиндагина “имомлар карантин вақтида моддий жиҳатдан қийналиб қолмадими” мазмунида хабарлар чиққанида ижтимоий тармоқлар орқали гўё аҳли илмларни ёқлаб, давлат ва бошқа мутасаддиларни танқид қилганларни ҳам кўрдик. Ажабланарли жиҳати эса, кечагина “ёрдам бермади” деб таъна қилаётганлар бугун “имомлар ёрдамга муҳтожми” дея яна ўзларини кўрсатишяпти. Биз ҳар нарсанинг иллатини кўрсагу, аммо ҳикматини кўрмасак, кўрсакда тан олмасак, бу ҳам адолатдан бўлмайди.\nДарҳақиқат, аҳли илмлар халққа илм-маърифат улашувчи, уларга тўғри йўлни кўрсатувчи йўлбошчилардир. Аҳли илмга кўрсатилган кўмак, динга қилинган ёрдам демакдир. Мусулмонлар азал-азалдан илм аҳли доимо хоҳ моддий, хоҳ маънавий жиҳатдан бўлсин қўллаб-қувватлаб келганлар. Бугун давлатимиз раҳбари томонидан аҳли илмларга кўрсатилган эътибор, муқаддас динимиз таълимотлари, аждодларимизнинг ўчмас қадриятларининг давом этаётганидан даракдир!\nЖаноза намозини қабристонда ўқиса ҳам бўладими?


NUR-SULTAN. Kazinform – ҚР Бош вазирининг биринчи ўринбосари Роман Скляр мамлакат машинасозлик саноатининг ривожланишига баҳо берди, деб хабар беради Kazinform мухбири.\nNUR-SULTAN. Kazinform – ҚР Индустрия ва инфратузилмаларни ривожлантириш вазири Қайрбек Ўскенбаев 4 фоизли автокредит олган 4800 нафар фуқаро 2-3 ой ичида автомобилга эга бўлишига ишонч билдирмоқда, дея хабар беради Kazinform мухбири.\nРоссиянинг «Урал» мотоцикли энди Қозоғистонда ишлаб чиқарилади\nNUR-SULTAN. Kazinform – Қозоғистонда Россиянинг «Урал» мотоциклини ишлаб чиқариш йўлга қўйилади. Бу ҳақда ҚР Индустрия ва инфратузилмаларни ривожлантириш вазирлиги саноатни ривожлантириш қўмитаси раиси ўринбосари Олжас Сапарбеков маълум қилди, дея хабар беради Kazinform мухбири.\nҚозоғистонда сотилаётган ҳар бешта автомобилдан учтаси мамлакатда йиғилган\nNUR-SULTAN. Kazinform - Қозоғистон саноати 2021 йилда 2020 йилга нисбатан 3,8 фоизга, ишлаб чиқариш саноати 5,5 фоизга ўсди. Ишлаб чиқариш саноатининг драйверларидан бири машинасозлик бўлиб, у 20,4 фоизга ўсишни кўрсатди, дея хабар беради Кazinform energyprom.kz га таяниб.\nБир қатор қурилиш материаллари импортини 100% маҳаллий маҳсулотларга алмаштирамиз – вазир\nNUR-SULTAN. Kazinform – Қозоғистонда айрим қурилиш материаллари импортини 100 фоиз маҳаллий маҳсулотларга алмаштириш режалаштирилмоқда. Бу ҳақда ҚР Индустрия ва инфратузилмаларни ривожлантириш вазири Қайрбек Ўскенбаев маълум қилди, деб хабар беради Kazinform мухбири.\nҚозоғистоннинг Хитой билан товар айирбошлаш ҳажми бир йилда 1,5 баробардан зиёд ошди\nNUR-SULTAN. Kazinform – Жорий йилнинг январ ойида Қозоғистоннинг Хитой билан товар айирбошлаш ҳажми 1,4 миллиард АҚШ долларига етди. Бу ўтган йилга нисбатан 53,4 фоизга кўпдир. Қозоғистоннинг савдо айланмаси таркибида Хитойнинг улуши 16,1 фоизни ташкил этди, деб хабар беради Kazinform finprom.kzга таяниб.\nҚозоғистонда икки ой ичида 133,6 млрд тенгелик автомобиллар ишлаб чиқарилди\nNUR-SULTAN. Kazinform – Қозоғистонда автомобиллар ишлаб чиқариш корхоналари январ ва феврал ойларида 133,6 миллиард тенгелик маҳсулот ишлаб чиқарди. Бу ҳақда ҚР Миллий иқтисодиёт вазири Алибек Қуантиров маълум қилди, деб хабар беради Kazinform мухбири Finprom.kzга таяниб.\nҚозоғистон «Спутник лайт» вакцинасини ишлаб чиқаришни бошлайди\nNUR-SULTAN. Kazinform – Қарағанди фармацевтика мажмуаси бир компонентли «Спутник лайт» вакцинасини ишлаб чиқаришни йўлга қўяди, дея хабар беради Kazinform мухбири.\nNUR-SULTAN. Kazinform – Жорий мавсум охиригача Қозоғистон 4,25 миллион тонна дон экспорт қилади. Бу ҳақда Қозоғистон дон иттифоқи маълум қилди, деб хабар беради Kazinform мухбири.\nЖезқазғанда Қозоғистонда йиғилган янги автобуслар йўлга қўйилди\nJEZQAZǴAN. Кazinform - Жезқазғанда жамоат транспорти парки қисман янгиланди. Сарандаги заводда йи5илган йигирмата янги автобус йўлга қўйилди, дея хабар беради Kazinform мухбири.


Фаолият » Страница 118 » Хоразм вилояти ҳокимлиги\nХоразм вилояти ҳокимлиги » Ўзбек тили » Фаолият » Страница 118\n2017 йилнинг январь-июнида бозор хизматлари ишлаб чиқаришнинг иқтисодий фаолият турлари бўйича ҳажми 1404,9 млрд. сўмни ташкил қилди, шу жумладан қишлоқ жойларида 440,2 млрд. сўм ёки умумий кўрсатилган хизматлар ҳажмининг 31,3 фоизини ташкил қилди. 2016 йил январь-июнга нисбатан ўсиш 110,3 фоизни ташкил этди.\n2017 йил январь-июнда вилоятнинг асосий капиталини кўпайтиришга 810,6 млрд. сўм миқдорида инвестициялар киритилди ва ўтган йилнинг шу даврига нисбатан ўсиш суръати 112,1 фоизни ташкил қилди.\n2017 йил январь-июнда саноат маҳсулоти ҳажми 1747,0 млрд. сўмни ёки ўтган йилнинг шу даврига нисбатан ўсиш суръати 133,6 фоизни ташкил этди.\nҲисобот даврида 1037,7 млрд. сўмлик истеъмол товарлари ишлаб чиқарилиб, 2016 йил январь-июнига нисбатан 137,3 фоизни ташкил этди. Жумладан, 488,9 млрд. сўмлик озиқ-овқат маҳсулотлари, ароқ-вино маҳсулотлари ва пиво, 548,8 млрд. сўмлик ноозиқ-овқат моллари (2016 йил январь-июнга нисбатан мос равишда 117,7 фоиз ва 161,4 фоиз) ишлаб чиқарилди. Тармоқлараро саноат кооперациясини ривожлантириш, тайёр маҳсулотлар, бутловчи қисмлар ва материаллар ишлаб чиқаришни маҳаллийлаштириш дастурини амалга ошириш доирасида тадбиркорлик субъектлари томонидан 2017 йилнинг январь-июнь ойларида 5,9 млрд. сўмлик маҳаллийлаштирилган маҳсулот ишлаб чиқарилди.\n2017 йилнинг январь-июнида ташқи савдо айланмаси 141,0 млн. АҚШ долларини, жумладан 59,1 млн. АҚШ долларини -экспорт операциялари, 81,9 млн. АҚШ долларини-импорт операциялари ташкил этди. Ташқи савдо айланмасининг сальдоси -22,8 млн. АҚШ долларини ташкил қилди.\n2017 йилнинг январь-июнида МДҲ ва бошқа давлатлар кесимида вилоятнинг ташқи савдо айланмаси қуйидагича ифодаланади:


Қозоғистон Бош вазири Серик Ахметов Тошкентга келди\n05 декабр 2020, Тошкент вақти: 13:40\nҚозоғистон Бош вазири Серик Ахметов.\nБугун Қозоғистон Бош вазири Серик Ахметов икки кунлик расмий ташриф билан Тошкентга келди.\nРасмий хабарларга кўра, Ахметовни Тошкент аэропортида Ўзбекистон Бош вазир ўринбосари Ғуломжон Иброҳимов кутиб олган.\nТашрифи давомида Қозоғистон ҳукумати раҳбарининг Ўзбекистон Бош вазири Шавкат Мирзиёев билан учрашиши ва икки томонлама муносабатларга доир масалаларни муҳокама қилиши кутилмоқда.\nАхметовни Ўзбекистон Президенти Ислом Каримов ҳам қабул қилиши кутилмоқда.\nЎзбекистон ва Қозоғистон ҳукуматлари Марказий Осиёда сув тақсимоти бўйича муштарак позиция ишлаб чиқиш ниятларини билдирган.\nТошкент ва Остона қўшни Тожикистон ва Қирғизистонда гидроиншоотлар қурилишидан олдин халқаро экспертиза ўтказилишини талаб қилиб келади.\nАйни пайтда, Ўзбекистон ва Қозоғистон ўртасида айрим масалаларда келишмовчиликлар ҳам сақланиб қолмоқда.\nХусусан, Ўзбекистон Марказий Осиёнинг ягона энергия тизимидан рухсатсиз электр олгани Қозоғистон расмийларининг норозилигига сабаб бўлган.


Эртага фақат ғалаба керак, акс ҳолда... / CHAMPIONAT.asia\nЭртага фақат ғалаба керак, акс ҳолда...\nХабарингиз бор, Қатар, Иордания, Ироқ, Эрон, Фаластин, Гонконг, Индонезия, Тайланд ва Хитой давлатларида, ёшлар ўртасида Мьянмада бўлиб ўтадиган Осиё чемпионати йўлланмасини қўлга киритиш учун саралаш ўйинлари бўлиб ўтаяпти.\n4 октябрь куни бошланган ўйинлар эртага ўз ниҳоясига етади. Айни пайтга келиб Уммон ёшлар терма жамоаси 6 очко билан гуруҳда максимал очко тўплаган ҳолда қитъа чемпионати йўлланмасини қўлга киритди. "Е" гуруҳида иштирок этиши лозим бўлган Сурия ёшлари мусобақада қатнаша олмаганликлари сабабли, бу гурурҳда йўлланма тақдири уч терма жамоа орасида ҳал қилинди.\nМўғилистон ҳам саралашдан бош тортгани учун, "F" гуруҳи ўйинлари ҳам эрта тугади. Натижада Вьетнам (!) Австралия устидан, йирик 5:1 ҳисобида ғалаба қозонганлиги учун Осиё чемпионати йўлланмасини қўлга киритди.\nГуруҳ ғолибларидан ташқари энг яхши иккинчи ўрин натижасини кўрсатган 6та терма жамоа ҳам мусобақа йўлланмасини қўлга киритишади. Бундай вазиятда 5та жамоа тўпланган гуруҳдаги энг сўнгги жамоа иштироки олиб ташланиши лозим. Аммо "Е" гуруҳида Сурия ёшлар терма жамоасини иштирок этмаслиги боис, энди гуруҳда тўртинчи ўринни қўлга киритган терма жамоага қарши ўйинларнинг натижалари ҳам бекор қилинади.\nАйни пайтда Австралия терма жамоаси "энг яхшилар" ичида биринчи ўринни эгаллаб турибди. Австралия Гонконгни 7:0 ҳисобда мағлуб этиб, 5:1 ҳисобда Вьетнамга имкониятни бой берган. Гуруҳда Мўғилистон иштирок этмаган 4-жамоа Хитой Тайпеининг натижаси бекор қилинган. Иккита ўйин, +3 кўрсатгичи билан уч очко. Бугунги кун ҳолатида Ўзбекистон иккинчи ўринда. Непал билан ҳисоб бекор бўлган. 3-ўринда турганлиги боис Ҳиндистон билан натижа инобатга олиниб турибди. Сўнгги турда ҳиндлар Туркманистон терма жамоасига қарши баҳс олиб боради. Агар мазкур учрашувда Туркманистон ғалаба қозонадиган бўлса, ўз-ўзидан учинчи ўринга кўтарилади ва бизнинг +3 кўрсатгичимиз +1га айланади. Шу боисдан Қатар билан бўлиб ўтадиган ўйинда камида дуранг натижа қайд этишимиз лозим бўлади. Аслида ғалаба қозонишимз керак, аммо Қатар жуда кучли ёшларга эга жамоа ва мезбон эканлигини унутмаслик лозим. Ҳар қандай мағлубият тўплар нисбатимизни минусга киритиб юборади бу эса тақдиримизни бошқа гуруҳ натижаларига боғлаб қўяди.\nРейтинг борасида Яман ва Бангладеш терма жамоалари ўз ўйинларини ўйнаб бўлганлар. Бангладешда - 5, Яманда 0. 1та ўйинга эга Фаластин терма жамоаси - 1 натижаси билан турибди. Гуруҳдаги сўнгги ўйин Баҳрайнга қарши бўлиб ўтади. Ушбу гуруҳда 3та терма жамоа қолган ва Баҳрайннинг йирик ҳисобдаги ғалабаси терма жамоага қитъа чемпионати йўлланмасини тақдим этиши мумкин.